οι δυο εικόνες της 11/9 – Sufir3d\nΣεπ 11, 2013 ΔΙΕΘΝΗ\nΜια ημερομηνία 11 Σεπτέμβρη , 2 γεγονότα σε διαφορετικές χρονιές του 20 αιώνα. Η πρώτη 11η Σεπτέμβρη 1973 το αιματηρό πραξικόπημα του στρατού στην Χιλή ανατρέπει τον εκλεγμένο αριστερό πρόεδρο Σαλβαδόρ Αλιέντε. Η δεύτερη 12 χρόνια πριν 11η Σεπτέμβρη 2001 η παγκόσμια καπιταλιστική αυτοκρατορία με ηγεμονικό πόλο τις ΗΠΑ δέχεται επίθεση στο πιο ψηλό και δυνατό της σημείο, από αυτονομημένους πράκτορες της. Ας τα δούμε με την αντίστροφη χρονική στιγμή.\nόταν οι πράκτορες του χάους φτιάχνουν μια νέα τάξη\nΤα γεγονότα σε γενικές γραμμές γνωστά: Καμικάζι της Αλ Κάιντα, αφού πρώτα κάνουν αεροπειρατεία σε εσωτερικές γραμμές των ΗΠΑ, γίνονται μάρτυρες της τζιχάντ, του ιερού πολέμου, ρίχνοντας τα αεροπλάνα στους διδύμους πύργους της Νέας Υόρκης. Κτυπώντας ένα κορυφαίο σύμβολο της παντοδυναμίας των ΗΠΑ και του παγκόσμιου καπιταλισμού. Και αυτό λίγους μήνες μετά την κορύφωση και την ταυτόχρονη συντριβή του κινήματος ενάντια στην παγκοσμιοποίηση στην Γένοβα.\nΑυτοί που προχώρησαν σε αυτό το κτύπημα δεν ήταν επαγγελματίες επαναστάτες αναρχικής ή κομμουνιστικής προέλευσης. Ήταν επαγγελματίες επαναστάτες μιας μυστικής δικτυακής οργάνωσης φανατισμένων σουνιτών που είχε αναφορά στις μυστικές υπηρεσίες της Σαουδικής Αραβίας και του Πακιστάν, στα ισλαμικά σχολεία του Πακιστάν και στο καθεστώς των ταλιμπάν στο Αφγανιστάν.\nΑς σημειωθεί πως η ουαχαμπίτικη Σαουδική Αραβία, καθώς και το Πακιστάν ήταν και είναι τα πλέον φιλοαμερικάνικα καθεστώτα στην περιοχή. Ενώ το πολύπαθο Αφγανιστάν που μέχρι να καταλήξει στο ακραίο αντιδραστικά σκοταδιστικό καθεστώς των φανατισμένων Σουνιτών, πέρασε στα τέλη του 1980 από ένα αριστερό φιλοσοβιετικό καθεστώς που για να στηριχθεί στο πόλεμο με τους μουτζαχεντίν, κάλεσε την ΕΣΣΔ που πάτησαν στρατιωτικό πόδι. Και με την σειρά τους οι ισλαμιστές μουτζαχεντίν βρήκαν στις ΗΠΑ ένα αποτελεσματικό σύμβουλο και σύμμαχο. Ο Οσάμα μπιν Λάντεν ο ηγέτης της Αλ Καιντα ήταν βετεράνος του Αφγανιστάν και εκπαιδευμένος από την ΣΙΑ και τις ΗΠΑ.\nΤο Αφγανιστάν έγινε από τα τελευταία πεδία όπου ο ψυχρός πόλεμος μετατράπηκε σε περιφερειακή θερμή σύγκρουση, με τις ΗΠΑ και τους μουτζαχεντίν να βγαίνουν νικητές. Μια νίκη που οδήγησε στην αναρχία και στο εμφύλιο πόλεμο μεταξύ των ισλαμικών σεχτών και των φυλών.\nΜια αναρχία και εμφύλιο πόλεμο που γέννησε του ταλιμπάν στα ισλαμικά σχολεία και στις μυστικές υπηρεσίες του Πακιστάν. Οι ταλιμπάν ήταν τα προσφυγόπουλα που έβρισκαν καταφύγιο στα σουνιτικά ιεροδιδασκαλεία και στην συνέχεια με φανατισμό, επέβαλαν μια τάξη στην πολύπαθη χώρα. Μια μεσαιωνική και ολοκληρωτικά αυταρχική τάξη που εξυπηρετούσε και τα συμφέροντα των ΗΠΑ.\nΚαι όμως η διαλεκτική της ιστορίας δεν κινείται με γραμμικό τρόπο. Έτσι αυτοί οι πρώην πράκτορες των ΗΠΑ και του καπιταλισμού που είχαν πέσει σε αχρηστία, ύστερα από το πέρας του ψυχρού πολέμου κτύπησαν με το πλέον εκκωφαντικό τρόπο τα πρώην και νυν αφεντικά τους. Εξυπηρετώντας ίσως δικές τους εσωτερικές ανάγκες και πολιτικές σκοπιμότητες στο πόλεμο ενάντια στους δυτικούς σταυροφόρους και αποικιοκράτες. Σε μια γραμμή ηγεμόνευσης των πλέον σεχταριστικών γραμμών του ουαχαμπίτικου σουνίτικου Ισλάμ. Είναι οι ίδιες δυνάμεις που μαζί πάλι με τις ΗΠΑ σήμερα αγωνίζονται ενάντια στους Σιίτες-αλαουίτες και μπααθιστές στην Σύρια.\nΗ 11η Σεπτέμβρη του 2001, ήταν η χρυσή ευκαιρία για τις ΗΠΑ, να ξαναμπούν στο παιχνίδι της κυριαρχίας του κόσμου με το δόγμα του πολέμου ενάντια στην τρομοκρατία. Βάζοντας στο στόχαστρο όχι μόνο κράτη- παρίες, κράτη- τρομοκράτες, που δεν τους ακολουθούσαν πιστά, μα και ομάδες, ρεύματα και κινήματα που λειτουργούσαν αυτόνομα. Μετατρεπόμενες σε παγκόσμιο χωροφύλακα της καπιταλιστικής αυτοκρατορίας, εξυπηρετώντας πρώτιστα τα δικά της ιμπεριαλιστικά συμφέροντα. Μια πολιτική γραμμή που 2 χρόνια πριν την 11 Σεπτέμβρη είχε δοκιμαστεί με τους βομβαρδισμούς στην Σερβία, με στόχο την πλήρη ενσωμάτωση της στην οικονομία της αγοράς. Η πολιτική του πολέμου ενάντια στην τρομοκρατία είχε μεγαλεπήβολο στόχο να γραφτεί αμερικανικά ο 21αιώνας.\nΎστερα από 12 χρόνια πολέμου ενάντια στην τρομοκρατία μπορεί τα αμερικανικά κεφάλαια να ελέγχουν(;;) τις οικονομίες του ΙΡΑΚ και του Αφγανιστάν, μα οι κοινωνικοί και πολιτικοί σχηματισμοί τους είναι εξαιρετικά ασταθής. Η φιλοαμερικάνικη κυβέρνηση του Αφγανιστάν δεν έχει καλά, καλά την πρωτεύουσα Καμπούλ, με τους ταλιμπάν και τους άλλους φυλάρχους να μάχονται για την εξουσία.\nΣτο ΙΡΑΚ η κυρίαρχη κυβερνητική φράξια είναι Σιίτικη, δηλαδή φιλοιρανή, με τους αμερικάνους να ελέγχουν μόνο του Κούρδους. Και να έχουν να αντιμετωπίσουν το αντάρτικο των σουνιτών και τμήματος των μπααθιστών.\nΕνώ η μέση Ανατολή μετά από την Αραβική άνοιξη έχει μετατραπεί σε πεδίο σεχταριστικών πολιτικών διαμαχών και ιμπεριαλιστικών παρεμβάσεων. Μέσα σε μια τεράστια κρίση που κάνει την ηγεμονία των ΗΠΑ να κινδυνεύει σε μεγάλο βαθμό και να αναγκάζεται να στηριχτεί στους φανατισμένους σουνίτες των δικτύων της Αλ Καίντα. Αν αυτό δεν είναι αποτυχία της πολιτικής του Αμερικάνικου αιώνα, τότε τι είναι;; Ενώ την ίδια στιγμή μέσα στο μεταψυχροπολεμικό χάος η ΗΠΑ αδυνατούν να βρουν πιστούς σύμμαχους, όπως έβρισκαν στην εποχή του ψυχρού πολέμου, όπως θα δούμε και με την περίπτωση της Χιλής.\nόποιος κάνει μίση επανάσταση σκάβει το δικό του λάκκο\nΣτην Χιλή του Σ. Αλιέντε επιχειρήθηκε και έφαγε τα μούτρα του ο κοινοβουλευτικός δρόμος προς τον σοσιαλισμό. Ο δρόμος προς τον σοσιαλισμό που σέβεται τις κοινοβουλευτικές διαδικασίες και δεν συγκρούεται με τις δομές του καπιταλιστικού κράτους/ παρακράτους.\nΗ λαϊκή ενότητα του Σ. Αλιέντε- μια αριστερή συμμαχία- κέρδισε τις εκλογές σε μια βορειοαμερικανική μπανανιά με πολιτικούς και σύστημα υποταγμένο πλήρως στα βορειοαμερικανικά συμφέροντα.\nΠιστός στις μεθόδους της αστικής δημοκρατίας και του δημοκρατικού παιχνιδιού, επιχείρησε να εφαρμόσει ένα πρόγραμμα κοινωνικών μεταρρυθμίσεων, ανακατανομής του πλούτου, εθνικής ανεξαρτησίας, εθνικοποίησης των μεγαλύτερων βιομηχανιών. Το πρόγραμμα του Αλιέντε περιλάμβανε αναβάθμιση των συμφερόντων των εργατών, εφαρμογή της αγροτικής μεταρρύθμισης, αναδιοργάνωση της εθνικής οικονομίας σε δημόσιο, μικτό και ιδιωτικό τομέα, εξωτερική πολιτική διεθνούς αλληλεγγύης και εθνικής ανεξαρτησίας, καθώς και νέα θεσμική οργάνωση (ως λαϊκό κράτος) με την ίδρυση ενός ενιαίου σώματος αντιπροσώπων. Το πρόγραμμα της Λαϊκής Ένωσης πρότεινε επίσης την εθνικοποίηση των κύριων ορυχείων χαλκού της Χιλής που άνηκαν σε ξένα συμφέροντα (κυρίως των ΗΠΑ).\nΟρισμένες χαρακτηριστικές μεταρρυθμίσεις κατά το πρώτο διάστημα της προεδρίας του Αλιέντε περιλάμβαναν την ανακατανομή εκατομμυρίων στρεμμάτων γης σε ακτήμονες ως μέρος της αγροτικής μεταρρύθμισης, αύξηση μισθών στις ένοπλες δυνάμεις, και παροχή δωρεάν γάλατος στα παιδιά. Επίσης, ιδρύθηκαν ο Αναπτυξιακός Συνεταιρισμός Ιθαγενών Πληθυσμών και το Ινστιτούτο Εκπαίδευσης των Μαπούτσε, για να καλύψουν τις ανάγκες των αυτοχθόνων κατοίκων της Χιλής.( http://el.wikipedia.org/wiki/%CE%A3%CE%B1%CE%BB%CE%B2%CE%B1%CE%B4%CF%8C%CF%81_%CE%91%CE%B3%CE%B9%CE%AD%CE%BD%CF%84%CE%B5)\nΑυτή η ανεξάρτητη αριστερή πολιτική ήταν μεγαλύτερο πρόβλημα για τις ΗΠΑ ακόμη και από την ύπαρξη της Κούβας, πόσο μάλλον που η πολιτική του Αλιέντε ήταν μια πολιτική συνεργασιών με την Κούβα και την Κίνα. Ενώ σημαντική πληγή ήταν η εθνικοποίηση του Χαλκού.\nΗ ΣΙΑ μαζί με τις ντόπιες ελίτ και τους μικροαστούς που φοβόντουσαν να μην γίνει η Χιλή μια κομμουνιστική χώρα, οργάνωσαν ένα κοινωνικό ανταρτοπόλεμο, την ίδια στιγμή που η κυβέρνηση του Αλιέντε, όχι μόνο δεν στηρίχτηκε στα συνδικάτα και τις αριστερές οργανώσεις, μα εναντιώθηκε στις καταλήψεις κτημάτων και εργοστασίων. Κορυφαία στιγμή του κοινωνικού ανταρτικού των ελίτ- ΗΠΑ και μικροαστών ήταν η απεργία των φορτηγατζήδων που στοίχισε στο κράτος της Χιλής 200 εκατομμύρια δολάρια, ενώ στην ΣΙΑ στοίχισε τα διπλάσια. Μα ο σκοπός ήταν ιερός, ήταν η πτώση μιας νόμιμης αριστερής δημοκρατικής κυβέρνησης.\nΤο επόμενο στάδιο των δυνάμεων της αντίδρασης και της ΣΙΑ ήταν η πρόκληση πραξικοπήματος. Ύστερα από την αποτυχία ενός πρώτου πραξικοπήματος, το αντιδραστικό μπλοκ οργάνωσε ένα δεύτερο αυτή την φορά επιτυχημένο πραξικόπημα τις 11η Σεπτέμβρη 1973. Εκείνη την μέρα Τρίτη, 11 Σεπτεμβρίου 1973 γίνεται συγχρονισμένη επίθεση από ξηρά και αέρα στο προεδρικό μέγαρο. Η δημοκρατία καταλύεται και στην εξουσία ανεβαίνει ο Πινοσέτ. Μετά το πρώτο αποτυχημένο πραξικόπημα το νομιμόφρων τμήμα του στρατού, καθώς και οι αριστερές οργανώσεις, κόμματα και συνδικάτα ζήτησαν να εξοπλιστούν με όπλα οι εργατικές ενώσεις και τα συνδικάτα. Πιστός και πάλι στο κοινοβουλευτικό παιχνίδι ο Σ. Αλιέντε το αρνήθηκε. Φυσικά εκ των ύστερων κανείς δεν μπορεί να προδικάσει αν εξοπλίζονταν οι εργάτες, αν θα γίνονταν ένα δεύτερο πραξικόπημα και τι κατάληξη θα είχε.\nΤο πραξικόπημα με πολύ αιματηρό τρόπο διάλυσε τις αριστερές οργανώσεις- κόμματα και συνδικάτα. Ανοίγοντας το δρόμο στα νεοφιλελεύθερα και υπερσυντηρητικά παιδιά του Σικάγο να μετατρέψουν την Χιλή σε ένα νεοφιλελεύθερο πειραματόζωο. Η δικτατορία της Χιλής ήταν το αναγκαίο αυτό σοκ για να διαλυθούν οι κοινωνικές δομές και να ιδιωτικοποιηθούν τα πάντα. Η κατάρρευση του κράτους πρόνοιας περνάει μόνο μέσα από την ισχυροποίηση ενός αυταρχικού κράτους, με κατάλυση ή περιορισμό της δημοκρατίας. Κάτι που το ζούμε και στην Ελλάδα σήμερα.\nΤαυτόχρονα το αιματηρό τέλος του πειράματος Αλιέντε εκείνη την εποχή αντί να οδηγήσει σε ένα επαναστατικό αναστοχασμό, οδήγησε την ιταλική αριστερά στην γραμμή του ιστορικού συμβιβασμού. Θεωρώντας πως κάθε απόπειρα πραγματικού αριστερού μεταρρυθμισμού οδηγεί σε χούντες.\n‘Ένας λατινοαμερικάνικος επαναστατικός αναστοχασμός που θα δώσει καρπούς, τέσσερις δεκαετίες αργότερα με μια σειρά από αριστερές και κεντροαριστερές κυβερνήσεις που στην περίπτωση της Βενεζουέλας και Βολιβίας στηρίζονται και σε μαζικά λαϊκά κινήματα. Τέσσερις δεκαετίες από την τραγωδία του Αλιέντε η Λατινική Αμερική έχει χαθεί για τις ΗΠΑ.\nΚαι οι δυο 11/9 δείχνουν πως είναι δυνατό να κτυπήσεις ακόμη και τον πιο ισχυρό αντίπαλο. Και σήμερα αυτός ο αντίπαλος, όσο και να δείχνει ισχυρός, είναι ανίσχυρος.\nΔείχνουν όμως ταυτόχρονα πως όπως αυτοί παίζουν με μη- καθαρά μέσα, έτσι και εμείς θα πρέπει να παίξουμε με τα δικά μας μέσα και όχι με τα μέσα του αντιπάλου. Πως το δικό μας όπλο δεν είναι η αστική νομιμότητα, άλλο που θα πρέπει να την χρησιμοποιούμαι. Πως είναι δυνατόν μια αριστερή κυβέρνηση να πάρει την εξουσία κοινοβουλευτικά, αλλά για να την κρατήσει και να εφαρμόσει το πρόγραμμα της θα πρέπει να εξοπλίσει- με την πιο πλατιά έννοια του όρου-τις λαϊκές και εργατικές τάξεις. Έτσι ώστε από τα πριν από τα κάτω να έχουν διαμορφώσει μια διπλή εξουσία και αργότερα να αποκτήσουν μερίδιο στην άσκηση της, με κάθε μέσο. Έτοιμες για όλα, για κάθε εξέλιξη με κάθε τίμημα. Με την πολιτική του ώριμου φρούτου να αποτελεί την χειρότερη επιλογή γιατί δεν εξοπλίζει το προλεταριάτο.\nΈχω την εντύπωση πως στο μεταψυχροπολεμικό χάος που ζούμε μια τέτοια αριστερή κυβέρνηση και εργατική/ λαϊκή εξουσία έχει πολλές πιθανότητες σε μια πρώτη φάση να επιβιώσει και να μεγαλουργήσει, εκμεταλλευόμενη τις πολλαπλές συγκρούσεις και πραγματικότητες. Μέχρι την στιγμή που το μοντέλο της αποκτήσει και αλλού υλικούς και πολιτικούς όρους.


Αναξιοποίητο το camp για τους πρόσφυγες στην Ειδομένη – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\nΑναξιοποίητο το camp για τους πρόσφυγες στην Ειδομένη\nΔημοσιεύθηκε: Thursday 07 Jan 2016 - 14:53\nΑναξιοποίητος παραμένει, εδώ και έναν μήνα, ο καταυλισμός που είχε στηθεί από την Ύπατη Αρμοστεία, τους Γιατρούς Χωρίς Σύνορα και άλλες οργανώσεις, στην ουδέτερη ζώνη Ελλάδας – ΠΓΔΜ για την ολιγόωρη παραμονή προσφύγων και μεταναστών.\nΠλέον, τα λεωφορεία από την Αθήνα που μεταφέρουν τους πρόσφυγες, με εντολή της αστυνομίας, σταματούν σε σταθμό εξυπηρέτησης της εθνικής οδού, 20 χιλιόμετρα από τα σύνορα όπου περιμένουν σήμα και πάλι της αστυνομίας, προκειμένου να μεταβούν στην ουδέτερη ζώνη. Αυτό έχει ως αποτέλεσμα εκατοντάδες πρόσφυγες να παραμένουν στο σημείο επί ώρες, μέσα στο κρύο και με δυσκολία στην παροχή πρώτων βοηθειών φαγητού από εθελοντές.\n“Έχουμε θερμαινόμενες σκηνές και οργανωμένη κλινική στον καταυλισμό και αναγκαζόμαστε να τρέχουμε με τις βαλίτσες μας στον σταθμό εξυπηρέτησης αντί να έρχονται οι άνθρωποι στο camp” εξηγεί στο ΑΠΕ-ΜΠΕ ο Αντώνης Ρήγας από τους Γιατρούς Χωρίς Σύνορα.\nΉδη πάντως, η Ύπατη Αρμοστεία κινείται προς την κατεύθυνση επίλυσης του ζητήματος, με διαβήματα σε αρμοδίους και στο πλαίσιο αυτό, την περιοχή αναμένεται να επισκεφθεί απόψε, ο αντιπρόσωπος της Υ.Α. στην Ελλάδα για τους πρόσφυγες Philippe Leclerc.\nΕπόμενο άρθρο Σε θέσεις «μάχης» οι κτηνοτρόφοι\nΠροηγούμενο άρθρο Προαιρετική η λειτουργία των εμπορικών καταστημάτων την πρώτη Κυριακή


Βασίλης Αξιώτης: Σε εξέλιξη οι μεγάλες αναπλάσεις στην Αθήνα - Construction\nΒασίλης Αξιώτης: Σε εξέλιξη οι μεγάλες αναπλάσεις στην Αθήνα\nΑπρόσκοπτα συνεχίζονται όλες οι αναπλάσεις στην πρωτεύουσα της χώρας, από τον Μεγάλο Περίπατο, τα Προσφυγικά, τη Διπλή Ανάπλαση Βοτανικού-Αλεξάνδρας, τις πεζοδρομήσεις, έως και τα «πάρκα τσέπης», όπως επισημαίνει στην εφ’ όλης της ύλης συνέντευξη που παραχώρησε στο Construction ο Βασίλης-Φοίβος Αξιώτης, Αντιδήμαρχος Υποδομών του Δήμου Αθηναίων & Αντιπρόεδρος της Ανάπλαση Αθήνας Α.Ε.\nΠοια είναι τα γνωρίσματα του Μεγάλου Περιπάτου που τον αναδεικνύουν ως το μεγαλύτερο έργο αστικής ανάπλασης εντός του Δήμου της Αθήνας;\nΟ Μεγάλος Περίπατος για τον οποίο με ρωτάτε αποτελεί την απόδειξη ότι η τωρινή δημοτική αρχή του Δήμου Αθηναίων, υπό τον Κώστα Μπακογιάννη, είναι αποφασισμένη να αφήσει πίσω τη λογική της αδράνειας στην πόλη, που επικράτησε, δυστυχώς, την περασμένη δεκαετία. Παρά τη δυσμενή, λόγω πανδημίας, κατάσταση στη χώρα μας, αποφασίσαμε ότι η Αθήνα δεν μπορεί να μείνει άλλο πίσω. Ξεκινήσαμε, λοιπόν, τον Μεγάλο Περίπατο, με μια μεθοδολογία πρωτόγνωρη για τα δεδομένα της Ελλάδας. Η αρχική πιλοτική υλοποίηση του έργου έρχεται να καταρρίψει την λανθασμένη αντίληψη «ουδέν μονιμότερον του προσωρινού». Αποφασίσαμε, όπως είπε και ο Κ. Μπακογιάννης, «να περάσουμε μέσα από την τζαμαρία», γνωρίζοντας ότι θα υπάρξουν αντιδράσεις σε μία πόλη που έχει μάθει να ζει και να κινείται αλλιώς. Σχεδιάσαμε, υλοποιήσαμε πιλοτικά επί του πεδίου, είδαμε λάθη ή ενδεχόμενες παραλήψεις και πλέον έχουν ωριμάσει οι τελικές μελέτες για να προχωρήσουμε στην τελική μορφή των έργων. Μην ξεχνάτε ότι μιλάμε για έργα μεγάλης κλίμακας και σημαντικής εμβέλειας. Ενδεικτικά σας αναφέρω ότι με την ολοκλήρωση του Μεγάλου Περιπάτου θα απελευθερωθούν 50.000 τ.μ. για ποιοτικό δημόσιο χώρο για τους πολίτες. Παράλληλα και παρά τις αρχικές δυσκολίες υπήρξε εξομάλυνση της κυκλοφορίας ενώ υπάρχουν αλλαγές και στους περιβαλλοντικούς δείκτες. Αλίμονο, λοιπόν, αν σε τέτοιου μεγέθους αστικές παρεμβάσεις λειτουργούσαμε με τη λογική του «άρπα κόλλα». Θα ήταν ασέβεια από μέρους μας απέναντι στην ιστορία αυτής της πόλης και στην παρακαταθήκη, που θέλουμε ως δημοτική αρχή να αφήσουμε. Γνωρίζω πολύ καλά πως ο κόσμος θέλει αποτελέσματα άμεσα. Ζητώ από τους Αθηναίους και τις Αθηναίες την κατανόηση και την υπομονή τους και φυσικά να μας κρίνουν όταν ο Μεγάλος Περίπατος θα έχει ολοκληρωθεί και παραδοθεί σε εκείνους στην τελική του μορφή. Είμαι σίγουρος ότι αρκετοί που άσκησαν (καλοδεχούμενη κι εποικοδομητική) κριτική θα αναθεωρήσουν στο τέλος. Μια πρώτη εικόνα θα έχουν, μάλιστα, με το κομμάτι του Συντάγματος, τα έργα του οποίου θα ξεκινήσουν τον Αύγουστο.\nΜε ποια προβλήματα αναμένετε να έρθετε αντιμέτωποι όσον αφορά την επισκευή και αποκατάσταση των Προσφυγικών; Και πώς σχεδιάζετε να τα λύσετε;\nΘίγετε ένα ιδιαίτερα ευαίσθητο θέμα για την Αθήνα, αυτό των Προσφυγικών της Λεωφόρου Αλεξάνδρας. Ξέρετε, δεν είναι όλα τα έργα ίδια σε μια πόλη. Δεν είναι όλα τσιμέντο και υλικά. Μερικά έργα έχουν πίσω τους ιστορία, στην οποία πρέπει πάντα να στέκεσαι με σεβασμό απέναντί της. Η επισκευή και αποκατάσταση των Προσφυγικών αποτελεί ένα εμβληματικό έργο για την Αθήνα. Δεν είναι τυχαίο άλλωστε το γεγονός ότι το έργο φέρνει σε συνεργασία τρεις φορείς, την Περιφέρεια Αττικής, τον Δήμο Αθηναίων και την Ανάπλαση Αθήνας Α.Ε. Τα κτίσματα των Προσφυγικών της Λεωφόρου Αλεξάνδρας αποτελούν μνημεία της σύγχρονης ιστορίας της πρωτεύουσας αλλά και ολόκληρης της χώρας μας και έχουν χαρακτηρισθεί ως διατηρητέα μνημεία από το Υπουργείο Πολιτισμού. Για τον λόγο αυτό έχουν ληφθεί όλες οι απαραίτητες εγκρίσεις από τους αρμόδιους φορείς και βεβαίως έχει εκδοθεί και η σχετική οικοδομική άδεια. Ένα έργο με αυτά τα χαρακτηριστικά που εκτελείται και εντός αστικού ιστού, έχει πάντα ιδιαίτερες απαιτήσεις και δυσκολίες. Η ανάπλαση των Προσφυγικών θα γίνει με σεβασμό στην ιστορία και τον χαρακτήρα τους, καθώς διατηρούνται οι εξωτερικές όψεις των κτισμάτων αλλά και η χρήση τους ως κατοικιών. Η όψη της περιοχής θα αναβαθμιστεί και προκειμένου να επιτευχθεί ένα άρτιο λειτουργικό αποτέλεσμα, κατά την εκτέλεση του έργου, θα επιδιωχθεί η συνεργασία με το σύνολο των εμπλεκομένων, συμπεριλαμβανομένων και όσων ιδιωτών παραμένουν ιδιοκτήτες διαμερισμάτων. Με γνώμονα το κοινό όφελος, με αλληλοκατανόηση και σεβασμό, ο στόχος είναι να εκτελεστεί το έργο με σεβασμό στο παρόν και στο παρελθόν της πόλης.\nΠοια τα οφέλη της Διπλής Ανάπλασης Βοτανικού και Λεωφόρου Αλεξάνδρας τόσο ως προς το περιβάλλον αλλά και την κτηματαγορά της περιοχής;\nΠολλοί έχουν συνδυάσει τη Διπλή Ανάπλαση μόνο με το γήπεδο του Παναθηναϊκού. Αυτή, όμως, είναι η μία πλευρά. Η Διπλή Ανάπλαση αφορά τον Παναθηναϊκό αλλά ταυτόχρονα και όλους τους κατοίκους της Αθήνας. Από τη μία, ο μεγαλύτερος σύλλογος της πόλης αποκτά, ως όφειλε, ένα «σύγχρονο σπίτι» αντάξιο της ιστορίας του αλλά από την άλλη οι Αθηναίοι κι οι Αθηναίες «κερδίζουν» έναν πνεύμονα πρασίνου στην καρδιά της πρωτεύουσας, που θα βελτιώσει σημαντικά την ποιότητα ζωής τους. Την ίδια στιγμή, στην πολύπαθη περιοχή του Βοτανικού, με την «τριτοκοσμική» σε αρκετές περιπτώσεις εικόνα, θα επέλθει αναβάθμιση. Μιλάμε για ένα έργο οποίο μπορεί να δημιουργήσει πάρα πολλές θέσεις εργασίας και θα μετατρέψει μια -σήμερα- υποβαθμισμένη περιοχή σε πόλο έλξης για τους πολίτες. Θα ήθελα να σημειώσω εδώ πως η εξέλιξη του έργου πάει βάσει χρονοδιαγράμματος. Ως δημοτική αρχή έχουμε πάρει έγκριση από την οικονομική επιτροπή του Υπουργείου Ενέργειας (ΥΠΕΝ) -που είναι και συμβαλλόμενος στο πρότζεκτ της «Διπλής Ανάπλασης» απ’ την πλευρά της κυβέρνησης- για χρηματοδότηση ύψους 88,9 εκατ. ευρώ, που αφορά αποκλειστικά το ποδοσφαιρικό γήπεδο στον Βοτανικό. Για την ακρίβεια το ποσό (βάσει του προϋπολογισμού που έχει γίνει) είναι 88.915.440 ευρώ. Παράλληλα, έχει εγκριθεί από το ECOFIN κονδύλι ύψους 75 εκατ. ευρώ από το Ταμείο Ανάκαμψης της Ε.Ε., για τα μεγάλα, υποστηρικτικά έργα υποδομών στις δύο περιοχές της ανάπλασης, Βοτανικού και Λεωφόρου Αλεξάνδρας, όπου βρίσκεται σήμερα η ιστορική έδρα του Παναθηναϊκού, το «Απόστολος Νικολαΐδης». Σε έναν βαθμό έχει διασφαλιστεί η χρηματοδότηση του έργου της «Διπλής Ανάπλασης», με το συνολικό ποσό να φτάνει τα 163,9 εκατ. ευρώ. Είμαι αισιόδοξος ότι τις δύσκολες εποχές για το πρότζεκτ τις έχουμε αφήσει πίσω και η πορεία υλοποίησης του σπουδαίου εγχειρήματος τόσο για την πόλη όσο και για τον Παναθηναϊκό βρίσκεται σε καλό δρόμο.\nΣε ποιο στάδιο βρίσκεται το σχέδιο για την υλοποίηση των πεζοδρόμων στο εμπορικό κέντρο της Αθήνας; Θα προτιμήσετε κάποια συγκεκριμένα υλικά, για να αντιμετωπίσετε το φαινόμενο της θερμικής νησίδας;\nΚάποτε -δυστυχώς όχι πολύ μακριά- θεωρούσαν στους δήμους ότι πεζόδρομος είναι η τοποθέτηση μπαρών στην αρχή και το τέλος του δρόμου με ταυτόχρονη απαγόρευση διέλευσης αυτοκινήτων. Αν, όμως, θέλεις να λογίζεσαι ως σύγχρονη πόλη -και η Αθήνα είναι και θα συνεχίσει να είναι τέτοια- πρέπει να εξελίσσεσαι και να ακολουθείς τις καινοτομίες. Η Αθήνα είναι για πολλούς μια αυτοκινητούπολη, η οποία δεν σέβεται τον πεζό. Οι άνθρωποι, όμως, που περπατούν στην πόλη είναι ταυτόχρονα και η «ζωή» της, το «χρώμα» και μέρος της εικόνας της. Ο σεβασμός στον πεζό είναι σεβασμός την πόλη την ίδια. Για τον λόγο αυτό προχωρήσαμε στην υλοποίηση των θεσμοθετημένων αλλά μη κατασκευασμένων πεζοδρόμων του Εμπορικού Κέντρου με τη μελέτη «Αποκατάστασης πεζοδρόμων και πεζοδρομίων στο Εμπορικό Κέντρο», που αποτελεί μια ευρύτερη παρέμβαση με σκοπό τη συνολική αναβάθμιση του κέντρου της πόλης μας. Στο πλαίσιο αυτής της μελέτης αναβαθμίζονται όλα τα πεζοδρόμια και υλοποιούνται οι θεσμοθετημένοι πεζόδρομοι των οδών Πραξιτέλους, Λέκκα, Περικλέους και Αθηναΐδας. Για την κατασκευή τους πράγματι γίνεται χρήση στοιχείων μαρμάρου, σε συνδυασμό με ιδιαίτερης ανθεκτικότητας χυτά υλικά από σκυρόδεμα, με εμφανείς ψηφίδες στην επιφάνειά τους, που έχουν ιδιότητες ψυχρών υλικών. Η χρήση αυτών των υλικών δεν θα επιβαρύνει θερμοκρασιακά την περιοχή παρέμβασης. Η μελέτη βρίσκεται στη φάση των εγκρίσεων από τους συναρμόδιους φορείς. Ήδη έχει εγκριθεί από το ΚΕΣΑ και αναμένεται και η έγκριση του Κεντρικού Συμβουλίου Νεωτέρων Μνημείων. Το έργο θα ενταχθεί για χρηματοδότηση στο ΕΣΠΑ.\nΠώς δημιουργείται ένα «πάρκο τσέπης» και τι εξοπλισμό-υλικά επιλέγετε για να συμμορφώνονται αυτά τα έργα με τις αρχές της βιωσιμότητας;\nΤα «πάρκα τσέπης» είναι πλέον θεσμός στην Αθήνα μας, μέσω του επιτυχημένου προγράμματος «Υιοθέτησε την πόλη σου». Μια πρωτοβουλία, που από την πρώτη στιγμή «αγκάλιασαν» οι πολίτες, που βλέπουν τις γειτονιές τους να ζωντανεύουν, καθώς αξιοποιούνται ανοιχτοί ανεκμετάλλευτοι χώροι, που αναπλάθονται και μετατρέπονται σε «οάσεις» πρασίνου. Ξέρετε, δουλειά της δημοτικής αρχής δεν είναι μόνο τα μεγάλα έργα, στις κεντρικές πλατείες και στους δρόμους. Είναι η βελτίωση της εικόνας των γειτονιών εκεί που κινούνται από τους συνταξιούχους με τα μπαστουνάκια τους μέχρι τα παιδιά με την μπάλα τους. Αυτή είναι η Αθήνα, οι γειτονιές της. Τα «πάρκα τσέπης», λοιπόν, αποτελούν παρεμβάσεις σε μικρούς αδόμητους χώρους ιδιοκτησίας του Δήμου. Σκοπός των παρεμβάσεων αυτών είναι η φύτευση αυτών των χώρων με κατάλληλα φυτά και με τον ανάλογο σύγχρονο σχεδιασμό να δημιουργηθούν οι συνθήκες ώστε από σημεία εγκατάλειψης να γίνουν χώροι προσβάσιμοι και θελκτικοί για την παρουσία των δημοτών. Για την κατασκευή τους, που με ρωτήσατε, γίνεται χρήση υλικών και εξοπλισμού φιλικών προς το περιβάλλον (δαπεδοστρώσεις από ψυχρά υλικά, χωμάτινοι διάδρομοι από σταθεροποιημένο χώμα, φωτιστικά “LED” ). Το τελικό στοιχείο, όμως, που επιτυγχάνει τη βιωσιμότητα και ανθεκτικότητα των χώρων αυτών είναι οι φυτεύσεις και η αύξηση του πρασίνου, εξού και ο όρος «πάρκο τσέπης».\nΠώς πιστεύετε ότι αλλάζει η έννοια του δημόσιου χώρου μετά τις παρεμβάσεις που έχουν γίνει αλλά και πρόκειται να γίνουν;\nΗ πόλη ανήκει στους πολίτες της. Όλες οι παρεμβάσεις που σχεδιάζουμε και υλοποιούμε στον Δήμο Αθηναίων είναι για εκείνους και για τους επισκέπτες της. Το κέντρο της πόλης αλλά και πολλές περιοχές των Δημοτικών Διαμερισμάτων αναβαθμίζονται αισθητικά και λειτουργικά. Στόχος μας είναι, με την ολοκλήρωση των έργων, οι Αθηναίοι και οι Αθηναίες να αισθανθούν ότι προσπαθήσαμε να κάνουμε πράξη όσα υποσχεθήκαμε. Να βελτιώσουμε την προσβασιμότητά τους στην πόλη, να αυξήσαμε το πράσινο, να καθαρίσουμε και να φωτίσουμε τις γειτονιές. Αυτό είναι για εμάς η έννοια του δημόσιου χώρου.\nΤι άλλα έργα περιλαμβάνει το τεχνικό πρόγραμμα υποδομών του Δήμου Αθηναίων;\nΌταν μόνο για το 2020 και για το 2021 ο προϋπολογισμός του Τεχνικού Προγράμματος του Δήμου Αθηναίων ήταν 315,5 εκατ. ευρώ, δεν θα έφτανε μία συνέντευξη για να παρουσιάσουμε όλα τα έργα. Ωστόσο, ενδεικτικά θα σας αναφέρω μερικά:\nΗ ανάπλαση του κάτω μέρους της πλατείας Συντάγματος με βάσει την αρχική μελέτη που ήταν αποτέλεσμα αρχιτεκτονικού διαγωνισμού.\nΟι διαπλατύνσεις των πεζοδρομίων της οδού Πανεπιστημίου.\nΗ διαπλάτυνση των πεζοδρομίων της οδού Ερμού από την πλατεία Μοναστηρακίου έως την οδό Αγίων Ασωμάτων.\nΟι βελτιωτικές παρεμβάσεις στους Λόφους και πάρκα της Αθήνας (Λυκαβηττός, Στρέφη, Φιλοπάππου, αρχαιολογικός χώρος Ακαδημίας Πλάτωνος σε συνεργασία με ΥΠΠΟ, Άλσος Λογγίνου).\nΗ δημιουργία πράσινων διαδρομών με την κατασκευή οδών ήπιας κυκλοφορίας και αναπλάσεις πλατειών (Εξάρχεια, Λαμπρινή, Ακαδημία Πλάτωνος). Οι μελέτες των έργων αυτών γίνονται με σχεδιασμό λύσεων βασισμένες στη φύση και χρηματοδοτούνται από την Ευρωπαϊκή Τράπεζα Επενδύσεων.\nΗ ανακατασκευή της οδού Βασιλίσσης Όλγας με βάσει την αρχική μελέτη που ήταν αποτέλεσμα αρχιτεκτονικού διαγωνισμού (Ανάπλαση Α.Ε.).\nΑναπλάσεις πλατειών και πεζοδρόμων (πλατεία Πύρλα, κοινόχρηστος χώρος έναντι σταθμού Θησείου, πεζόδρομος Μπαλάνου, πεζόδρομος Στρατηγού Δαγκλή κ.ά.).\nΕυρύ πρόγραμμα συντηρήσεων ασφαλτοταπήτων και πεζοδρομίων σε όλη την πόλη.\nΚαι φυσικά δεν σταματάμε. Έχουμε μπροστά μας πολλή δουλειά. Παραμένουμε με τα μανίκια σηκωμένα για να ανταποδώσουμε, με πράξεις, την τιμή που μας έκαναν οι δημότες της Αθήνας στις εκλογές του 2019.


Τουρκία επίθεση στη Συρία: Σοκ από την εν ψυχρώ εκτέλεση Κούρδων\nΤουρκία επίθεση στη Συρία: Σοκ από την εν ψυχρώ εκτέλεση Κούρδων αιχμαλώτων (video)\nΤουρκία – Συρία – Κούρδοι αιχμάλωτοι\nΤουρκία επίθεση στη Συρία: Σοκ από την εν ψυχρώ εκτέλεση Κούρδων αιχμαλώτων.\nΣύροι μαχητές που υποστηρίζονται από την Τουρκία εκτέλεσαν εν ψυχρώ τουλάχιστον δύο Κούρδους αιχμαλώτους, το Σάββατο, ο ένας εκ των οποίων ήταν πεσμένος στο έδαφος και με τα χέρια δεμένα πίσω από την πλάτη.\nΟ δεύτερος αιχμάλωτος, που εκτελέστηκε, φαίνεται στο βίντεο να είναι ζωντανός και να φοράει μία στρατιωτική στολή, ωστόσο, λείπει από την ανάρτηση που έκαναν αργότερα στα social media οι Σύροι για τους αιχμαλώτους τους.\n“Ο τύπος με τη στρατιωτική περιβολή εξουδετερώθηκε” έγραψε ο Al-Harith Rabah, ένας ακτιβιστής που ακολουθεί τους Άραβες μαχητές και υπήρξε αυτόπτης μάρτυρας.\nΠροηγούμενο άρθροΧρήστος Στυλιανέας: Πέθανε ο σημαντικός τραγουδοποιός\nΕπόμενο άρθροΑτζούν: Σοβαρό τροχαίο για τον παραγωγό του Survivor σώθηκε από θαύμα (photos)


Γεγονότα & Ράδιο Αλμωπία: 5 Μαρ 2021\nΠού εντοπίστηκαν τα 2.215 κρούσματα, όλες οι περιοχές - 671 στην Αθήνα, 247 στη Θεσσαλονίκη\nΠού εντοπίστηκαν τα 2.215 κρούσματα που ανακοίνωσε απόψε (5/3) ο ΕΟΔΥ. Ποιες περιοχές «βράζουν».\nΑναρτήθηκε από PETROS στις 4:39:00 μ.μ. Δεν υπάρχουν σχόλια:\nΟι πολλές μεταλλάξεις γινόντουσαν στους καινούργιους οργανισμούς όταν ακόμα η φύση\nδοκίμαζε τις αντοχές της και ο Θεός πειραματιζόταν για να τελειοποιήσει τα\nΣτα δυτικά θα σημειωθούν σήμερα αραιές νεφώσεις που βαθμιαία θα πυκνώσουν και τη νύχτα θα εκδηλωθούν λίγες τοπικές βροχές, ενώ στην υπόλοιπη χώρα αναμένεται γενικά αίθριος καιρός με αραιές νεφώσεις από το μεσημέρι, σύμφωνα με την πρόγνωση της Εθνικής Μετεωρολογικής Υπηρεσίας.\nΜε αφορμή πρόσφατες δημόσιες τοποθετήσεις οι πρόεδροι των πειθαρχικών, εν αναμονή κυβερνητικής παρέμβασης για το αίτημα των συλλόγων, καλούν δικηγόρους για εξηγήσεις - Στο πειθαρχικό την Πέμπτη Κούγιας- Βλάχος. Κλήθηκε από το Σύλλογο της Θεσσαλονίκης και ο Στ. Γκαρίπης\nΓια να καταλάβουμε τι κυβέρνηση μπαγλαμάς είναι αυτή που μας κυβερνάει...


Τα κορδόνια του | Η Εφημερίδα των Συντακτών\nΜια συγκινητική ταινία για την ειδική αγωγή με τίτλο «Τα κορδόνια του» έφτιαξαν μαθητές του Γυμνασίου Αλικιανού Χανίων. Η ταινία δημιουργήθηκε στο πλαίσιο της εκπαιδευτικής δράσης «cine-mathimata» του 6ου Φεστιβάλ Κινηματογράφου Χανίων.\nΠρωταγωνιστής ο Μιχάλης, ένα παιδί με ήπιες διαταραχές στο φάσμα του αυτισμού, ο οποίος με συνοδοιπόρο τη μητέρα του και τον παππού του μαθαίνει να κάνει τα δύσκολα απλά, όπως να δένει τα κορδόνια του.\nΒασικό στοιχείο της σχέσης τους η αγάπη. Οι τρεις ευχές του; «Να ζούσε ο πατέρας μου, να μην είχα τα προβλήματα που έχω στο σχολείο και να είχα περισσότερους φίλους».\nΚΟΙΝΩΝΙΑ 24.09.2019, 16:30\nΔήμος Πλατανιά: Μοριοδότηση μαθητών για την τριτοβάθμια εκπαίδευση\nΟι μαθητές του Δήμου Πλατανιά θα μοριοδοτηθούν επιπλέον για την εισαγωγή τους στην τριτοβάθμια εκπαίδευση, καθ’ υπέρβαση του αριθμού εισακτέων.


Πέμπτη του Πάσχα (24 Απριλίου 2014) | News24gr\nΠέμπτη του Πάσχα (24 Απριλίου 2014)\nΗ Αγία Εκκλησία μας τιμά τη μνήμη της Οσίας Ελισάβετ και του μάρτυρος Σάββα του Στρατηλάτου. Η Οσία Ελισάβετ καταγόταν από την Ηράκλεια της Θράκης και έζησε τον 5ο αιώνα μ.Χ. Οι γονείς της, Ευνομιανός και Ευφημία, ήταν ξακουστοί και...\nονομαστοί, φημισμένοι για τα πλούτη τους και περίφημοι για την αρετή τους. Κατοικούσαν κοντά στην Ηράκλεια, στον τόπο που από παλιά ονομαζόταν Θρακοκρήνη και αργότερα Αβυδηνοί. Ζούσαν με ευσέβεια έχοντας ως πρότυπο τον Ιώβ. Ποθώντας δε με πάθος να μιμηθούν την φιλοξενία του Αβραάμ, απλόχερα βοηθούσαν όλους, όσοι είχαν υλικές ανάγκες.\nΌμως είχαν περάσει δεκαέξι χρόνια από τότε που νυμφεύθηκαν και ήταν ακόμη άτεκνοι. Γι' αυτό παρακαλούσαν αδιάκοπα τον Θεό να τους χαρίσει ένα παιδί, διάδοχο του γένους τους και κληρονόμο τους. Ο Κύριος Ιησούς Χριστός, άκουσε με ευμένεια την ταπεινή δέησή τους και δεν παρέβλεψε την ολοκληρωτική αφοσίωσή τους.\nΥπήρχε στον τόπο τους το έθιμο να συνάγονται οι Χριστιανοί στην μνήμη της Αγίας Μάρτυρος Γλυκερίας (η οποία τιμάται στις 13 Μαΐου) και να εορτάζουν μια ολόκληρη εβδομάδα. Τότε, λοιπόν, βρέθηκαν εκεί μαζί με τους άλλους Χριστιανούς και οι γονείς της Οσίας Ελισάβετ.\nΟ Ευνομιανός μαζί με την σύζυγό του Ευφημία ικέτευσαν την αθληφόρο Αγία Γλυκερία, να λύσει τα δεσμά της στειρώσεώς τους και να τους χαρίσει ένα παιδί και πράγματι , ο Ευνομιανός είδε σε οπτασία την Αγία Γλυκερία, η οποία του είπε: «Γι' αυτό μου δημιουργείς κόπους, άνθρωπέ μου, και μου ζητάς αυτό που μόνο ο Θεός μπορεί να σου δώσει; Όμως, εάν στ' αλήθεια δίνεις τον λόγο σου πως θ' αποκτήσετε καρδιά και πνεύμα ταπεινό και πως ποτέ δεν θα καυχιέσαι σε βάρος των άλλων, ευχή κάνω να σου δώσει με τις πρεσβείες μου ο μεγαλόδωρος Κύριος, το γρηγορότερο, ένα κορίτσι. Αυτό θα το ονομάσεις Ελισάβετ, γιατί θα αναδειχθεί όμοια στην ψυχή με την μητέρα του Ιωάννου του Προδρόμου και Βαπτιστού».\nΟ πατέρας της Οσίας συμφώνησε ότι θα κάνε αυτό που ζήτησε η Αγία Γλυκερία. Τότε εκείνη τον σφράγισε με το σημείο του Σταυρού και έφυγε. Η σύζυγός του μετά από τη συμπλήρωση εννέα μηνών γέννησε την Ελισάβετ, η οποία όταν έγινε δώδεκα ετών, η μητέρα της έφυγε από την πρόσκαιρη ζωή. Μετά από τρία χρόνια έφυγε από την ζωή και ο πατέρας της. Η μακαρία Ελισάβετ απέμεινε ορφανή. Όμως αμέσως εμπιστεύθηκε τον εαυτό της στον Θεό και διακρίθηκε στη διακονία των φτωχών και των ελαχίστων αδελφών της.\nΈπειτα αναχώρησε για την Κωνσταντινούπολη. Έφθασε στη μονή του Μεγαλομάρτυρα Γεωργίου, που είχε το όνομα «Μικρός Λόφος». Στη μονή αυτή απαρνήθηκε τα εγκόσμια και τις βιοτικές μέριμνες και εκάρη μοναχή. Ζούσε με σκληραγωγία, νηστεία και άσκηση και περπατούσε ανυπόδητη. Έτσι έφθασε στα ύψη της αγιότητας και ο Άγιος Θεός την αξίωσε του προορατικού χαρίσματος και αυτού της θαυματουργίας.\nΑργότερα αναδείχθηκε ηγουμένη της Μονής, την οποία εγκατέστησε ο Πατριάρχης Γεννάδιος Α' (458 - 471 μ.Χ.).\nΗ Οσία με τους πνευματικούς της αγώνες, βίωσε την αίσθηση του ακτίστου φωτός και με αυτό γέμιζε τις ψυχές των προσκυνητών που πλησίαζαν με πίστη και ταπείνωση.\nΈτσι η Οσία Ελισάβετ, κοιμήθηκε εν ειρήνη. Το ιερό λείψανό της ενταφιάσθηκε στο ναό του Αγίου Γεωργίου, παραμένοντας στη Μονή της μετανοίας της, άφθορο προς δόξα Θεού και παρηγορία των ανθρώπων.


#62tiff Η Βασίλισσα της Κυψέλης\n7 Νοεμβρίου, 2021, 10:03 πμ\nΗ τρίτη μου στάση στο Βαλκανικό τμήμα του 62ου Φεστιβάλ Κινηματογράφου Θεσσαλονίκης ήταν στo “Ηive” της Μπλέρτα Μπασόλι από το Κόσοβο. Λίγες μόλις εβδομάδες μετά το “Quo vadis Aida” κι ενώ παίζεται ακόμα στις αίθουσες ερχόμαστε αντιμέτωποι ξανά με μία αληθινή ιστορία που χρονολογικά τοποθετείται στο 1999. Οι Σέρβοι και τα εγκλήματα πολέμου που διέπραξαν και πάλι στο προσκήνιο. Ένα ακόμα χωριό ξεκληρίζεται. Οι ηλικιωμένοι κι οι γυναίκες είκοσι χρόνια μετά περιμένουν να μάθουν τι απέγιναν οι άντρες και σύντροφοί τους.\nΜία άξια γυναίκα η Φαριγιέ ή Φαριέ μεγαλώνει τα δύο της παιδία και φροντίζει τον πεθερό της σε συνθήκες ένδειας. Προσπαθεί να πατήσει στα πόδια της με το βλέμμα στο μέλλον. Δε διστάζει να συγκρουστεί με την πατριαρχική κοινωνία ενηλικιωμένων που την περιβάλλει. Οδηγεί, εργάζεται, αποφασίζει να μη ξαναπαντρευτεί και στήνει τη δική της επιχείρηση με ανορθόδοξα μέσα. Ένα όνειρο ζωής σε ένα αφιλόξενο περιβάλλον συνεργασίας. Mόνη στη αρχή με πείσμα, υπομονή κι επιμονή. Έτοιμη να ακούσει πολλά και να υποστεί περισσότερα. “Ό,τι κάνεις καλό ή κακό πρέπει να ξέρεις πως μας χαρακτηρίζει”.\nΜάχη μέχρι εσχάτων με όσα μέσα διαθέτει. H παράλληλη ενασχόλησή της με τα μελίσσια που θύμισε το “Ηoneyland” που πριν δύο χρόνια έφτασε μέχρι την τελική πεντάδα τόσο για το OSCAR Διεθνούς ταινίας, όσο και γι΄αυτό του καλύτερου ντοκιμαντέρ. Kαι εκείνο είχε ξεκινήσει τη διαδρομή του από το Sundance νομίζω. Το μοτίβο “χωρισμού” στο νερό επαναλαμβάνεται δύο ή τρεις φορές. Όσο δυνατή κι αν δείχνει, πονάει, υποφέρει. Το θέμα είναι καθαρά πολιτικό. Η ηγεσία δε έχει τη διάθεση να σκαλίσει παλιές πληγές. Το παρελθόν όμως στοιχειώνει το χωριό που περιμένει κι ελπίζει.\nΣιγά σιγά οι γυναίκες αντιλαμβάνονται το μέγεθος του εγχειρήματος και τις πραγματικές προθέσεις της Φαριέ. Βοηθούν η καθεμία όπως μπορεί. Ένα κύμα αλληλεγγύης υψώνεται απέναντι στα στερεότυπα και τις προκαταλήψεις. Η άξια μάνα, σύζυγος, “κόρη” καταφέρνει όχι μόνο να κρατήσει την ισορροπία στο σπίτι της, αλλά θα λέγαμε πως βάζει σε τάξη ολόκληρη την περιοχή της, δημιουργώντας έναν συνεταιρισμό. Τώρα πια έχει τη δύναμη να πατήσει στα πόδια της, να κλοτσήσει, να ανταποδώσει κάθε είδους χτύπημα. Δίχως υπερβολή συνολικά η τοπική κοινωνία ωριμάζει στο πλευρό της.\nΕπιμένει στα όρια της εξάντλησης με τον δυναμισμό που τη διακρίνει. Έχει θέσει έναν σπουδαίο στόχο. Ο θεατής αντιλαμβάνεται πως θα κάνει τα πάντα για να τον πετύχει. Δίνει το παράδειγμα του ανιδιοτελούς αγώνα που σε συνδυασμό με την μόρφωση που θα έχουν οι επόμενες γενιές θα τους ορίσει μία καλύτερη μοίρα. Παράλληλα όμως δε ξεχνάει το επώδυνο παρελθόν. Η ηθική της δεν της το επιτρέπει. Γίνεται πραγματικά η “Βασίλισσα της Κυψέλης”. Αυτού του μικρού τόπου και τον εκσυγχρονίζει.\n17 Βραβεία (η πρώτη της ιστορίας με τρία κύρια στο Σάντανς) ως σήμερα σε διεθνή Φεστιβάλ κι υποψήφιο για το Βραβείο Κοινού στη Θεσσαλονίκη. Υποψηφιότητα του Κοσόβου για το OSCAR της Διεθνούς ταινίας. Οι πρωταγωνιστές ζουν (εκτός του πεθερού) ακόμα και σήμερα. Συνεχίζουν τον δρόμο που χάραξε η Φαριέ. Ένα από το πολλά γεγονότα της περιοχής που πρέπει να ειπωθεί και να γίνει ευρέως γνωστό. Κι η Μπλέρτα Μπασόλι αποδεικνύεται ικανότατη να φέρει εις πέρας αυτή τη δύσκολη αποστολή.\nΠροηγούμενο άρθρο ΚΕΕΡΦΑ: Επίθεση τάγματος εφόδου σε μέλος του ΣΕΚ με κλωτσιές στο κεφάλι και το σώμα\nΕπόμενο άρθρο Αντιδράσεις για το αιφνίδιο κλείσιμο επιχείρησης επεξεργασίας αγροτικών προϊόντων στο Ζαγκλιβέρι\nΚΕΕΡΦΑ: Επίθεση τάγματος εφόδου σε μέλος του ΣΕΚ με κλωτσιές στο κεφάλι και το σώμα\nΑντιδράσεις για το αιφνίδιο κλείσιμο επιχείρησης επεξεργασίας αγροτικών προϊόντων στο Ζαγκλιβέρι


Ρέντσι: Πρέπει να οικοδομηθεί μία πολιτική και όχι μόνο οικονομική Ευρώπη - Fpress.gr\nΡέντσι: Πρέπει να οικοδομηθεί μία πολιτική και όχι μόνο οικονομική Ευρώπη\n07 Ιουλ 2015 - 16:23\nΠαίρνοντας το λόγο στο Cern (Ευρωπαϊκό Συμβούλιο Πυρηνικής Έρευνας) της Γενεύης, ο Ιταλός πρωθυπουργός τόνισε: «Ετοιμάζομαι να μεταβώ στις Βρυξέλλες για μια πολλοστή συζήτηση σχετικά με την Ευρώπη. Υπάρχει, όμως, ένα πρόβλημα ακόμη μεγαλύτερο από την κατάσταση εκτάκτου ανάγκης της Ελλάδας. Το πρόβλημα σχετίζεται με τι είδος Ευρώπης θέλουμε για το μέλλον. Σύμφωνα με τον Ιταλό πρωθυπουργό «για να μπορέσει να οικοδομηθεί μια πολιτική, και όχι μόνον οικονομική Ευρώπη πρέπει να επιστρατεύσουν όλοι, την μέγιστη εξυπνάδα τους».\nΠριν την έναρξη του Γιούρογκρουπ, παράλληλα, ο Ιταλός υπουργός οικονομικών Πιέρ Κάρλο Πάντοαν δήλωσε:\n«βρισκόμαστε εδώ με εποικοδομητικό πνεύμα για να προσπαθήσουμε να πετύχουμε μια συμφωνία. Πολλά θα εξαρτηθούν, φυσικά, από το ποια στάση θα λάβει η ελληνική κυβέρνηση. Εγώ ελπίζω να επιδείξει εποικοδομητικό πνεύμα». Ο Πάντοαν, τέλος, ευχήθηκε «να ξεκινήσει η ουσιαστική συζήτηση σχετικά με την επιτάχυνση της ολοκλήρωσης της νομισματικής ένωσης».


21 July 2021 - Biker Spirit magazine\nΗμερήσιο Αρχείο: Wednesday, July 21, 2021\nΟ Andrea Dovizioso συνεχίζει την αναζήτηση για μια θέση στο MotoGP για το 2022. Αυτό εξαρτάται επίσης από τις επιλογές του Valentino Rossi, όπως λέει και ο ίδιος. … Διαβάστε περισσότερα »\nΔημοσιεύτηκε July 21st, 2021 από BikerSpirit & αρχειοθετημένο στις MotoGP 2021, Διεθνή Επικαιρότητα.\nΟ Rossi εξακολουθεί να βρίσκεται στις καλοκαιρινές διακοπές του στην Κροατία, , αλλά στην Tavullia δουλεύουν σκληρά με τις τελευταίες εργασίες να ολοκληρώνονται για να τεθεί σε λειτουργία το “Yellow Park Tavullia”, το νέο αξιοθέατο αφιερωμένο στην Ιστορία του Γιατρού. … Διαβάστε περισσότερα »\nΔημοσιεύτηκε July 21st, 2021 από BikerSpirit & αρχειοθετημένο στις Ελληνική επικαιρότητα, ΜΟΤΟ ΣΥΝΑΝΤΗΣΕΙΣ.\nΗ ΜΟΤΟΕ ανακοίνωσε την ακύρωση της 40ηςΠανελλήνιας Συγκέντρωσης Μοτοσυκλετιστών 2021, λόγω των συνθήκων με την πανδημίας Covid-19 … Διαβάστε περισσότερα »\nO Andrea Dovizioso και Alex Rins, συναντήθηκαν για άλλη μια φορά στην πίστα μετα από ένα χρόνο, αλλά αυτή την φορά σε μια χωμάτινη Motocross! … Διαβάστε περισσότερα »\nΔημοσιεύτηκε July 21st, 2021 από BikerSpirit & αρχειοθετημένο στις ΔΕΛΤΙΑ ΤΥΠΟΥ - ΑΝΑΚΟΙΝΩΣΕΙΣ, Νέα της Αγοράς.\nΔΕΛΤΙΟ ΤΥΠΟ: Η ανανεωμένη εταιρική ταυτότητα και τα νέα κεντρικά γραφεία συμβαδίζουν με τις σύγχρονες τάσεις στον χώρο της κινητικότητας και σηματοδοτούν την προσήλωση της εταιρείας σε ένα νέο κύκλο ανάπτυξης. … Διαβάστε περισσότερα »


ΤΑ ΔΩΡΑ ΚΑΙ Η ΙΣΤΟΡΙΑ ΤΟΥΣ | Roula Paschalidou Jewelry\nΑρχική/Uncategorized/ΤΑ ΔΩΡΑ ΚΑΙ Η ΙΣΤΟΡΙΑ ΤΟΥΣ\nΤΑ ΔΩΡΑ ΚΑΙ Η ΙΣΤΟΡΙΑ ΤΟΥΣ\nΆνθρωποι από όλους τους πολιτισμούς και όλα τα κοινωνικά στρώματα γιορτάζουν διάφορες ειδικές περιστάσεις και γιορτές κάνοντας δώρα ο ένας στον άλλον. Το δώρο είναι μια παγκόσμια παράδοση που χρονολογείται από την ύπαρξη του ανθρώπου. Είναι ένας τρόπος να εκφράσουμε τα συναισθήματά μας, είτε είναι συναισθήματα αγάπης, χαράς, εκτίμησης ή ευγνωμοσύνης για ένα άλλο άτομο. Όχι μόνο αυτό, αλλά εδραιώνει και τους κοινωνικούς δεσμούς μεταξύ φίλων, οικογένειας και γειτόνων.\nΑναρωτηθήκατε ποτέ, πότε και πώς ξεκίνησε η παράδοση των δώρων και εξελίχθηκε;\nΙστορία του Δώρου\nΔώρα μεταξύ ανθρώπων των σπηλαίων\nΗ προσφορά δώρων είναι μια από τις αρχαιότερες ανθρώπινες δραστηριότητες που χρονολογείται από την προέλευση του είδους μας πριν δημιουργηθούν οι πολιτισμοί. Οι άνθρωποι των σπηλαίων έδιναν δώρα για να εκφράσουν τη στοργή και την εκτίμησή τους ο ένας προς τον άλλον και οι ηγέτες των φυλών επαινούσαν κάποιον για τη συνεισφορά του δίνοντάς του ένα δώρο. Φυσικά, τότε τα δώρα ήταν πιο πρωτόγονα. Έκαναν δώρο πράγματα, όπως ένα δόντι ζώου, ένα φλοιό δέντρου ή μια πέτρα, τα οποία στη συνέχεια θα μπορούσαν να φορεθούν ως περιδέραια ή άλλα αξεσουάρ.\nΟι αρχαίοι Αιγύπτιοι γιόρταζαν τα γενέθλια με δώρα\nΟι αρχαίοι Αιγύπτιοι ήταν από τους πρώτους πολιτισμούς που άσκησαν την παράδοση της προσφοράς δώρων. Δίνονταν δώρα στους Φαραώ την ημέρα της στέψης τους, που θεωρούνταν η ημέρα της «γέννησής» τους, επειδή πίστευαν ότι είχαν μεταμορφωθεί σε Θεούς και άρχισαν μια νέα ζωή, κάνοντας αυτή την περίσταση πιο σημαντική από τα πραγματικά γενέθλιά τους. Τους δόθηκαν επίσης δώρα όταν έχτισαν τεράστιες πυραμίδες για τη μετά θάνατον ζωή τους. Τα δώρα που δόθηκαν στους βασιλιάδες εκείνη την εποχή ήταν κοσμήματα, κόκκοι λουλουδιών, καλλιέργειες ακόμη και χρήματα.\nΟι αρχαίοι Έλληνες ήταν οι πραγματικοί trendsetters\nΟι Έλληνες ακολούθησαν την παράδοση να γιορτάζουν τη «γέννηση» ενός Θεού. Ένας από τους εορτασμούς σε όλο τον κόσμο είναι τα γενέθλια. Γιορτάζονται σε κάθε πολιτισμό, και σήμερα είναι αρκετά δύσκολο να φανταστείς γενέθλια χωρίς δώρα. Αυτή η μοναδική μορφή έκφρασης πιστεύεται ότι προήλθε από θρησκευτικές πεποιθήσεις στην αρχαία Ελλάδα, όπου οι άνθρωποι πίστευαν ότι τα κακά πνεύματα θα στοίχειωναν το άτομο γενεθλίων, έτσι στα γενέθλια κάποιου, οι άνθρωποι πήγαιναν και επισκέπτονταν αυτό το άτομο και του έφερναν ευχές και δώρα για να το προστατεύσουν και να διώξουν τα κακά πνεύματα. Θα άναβαν επίσης κεριά για τον ίδιο λόγο. Το να σβήνεις κεριά και να κάνεις μια ευχή ήταν ένας τρόπος να στείλεις το μήνυμά σου στους Θεούς.\nΚατά τον Μεσαίωνα, δόθηκαν δώρα για να δείξουν πίστη και να ενθαρρύνουν πολιτικές και θρησκευτικές ευεργεσίες . Τα δώρα ανταλλάσσονταν επίσης την Πρωτοχρονιά και τα κοινά πολύτιμα δώρα εκείνη την εποχή είχαν τη μορφή φαγητών για να δείξουν δύναμη και γενναιοδωρία. Τα βιβλία ή τα χειρόγραφα ήταν συνηθισμένα ως πολύτιμα δώρα τότε, επειδή ήταν ακριβά . Δίνονταν ως δώρα από τον έναν ηγεμόνα στον άλλο, μεταξύ μελών της οικογένειας, από προστάτες σε εκκλησίες και μοναστήρια, ακόμη και ως δώρα αρραβώνων. Ποικιλία από ρομαντικά δώρα δόθηκαν επίσης εκείνη την εποχή, συμπεριλαμβανομένων και τραγουδιών αγάπης .\nΣύγχρονα δώρα και γιορτές\nΟι παραδόσεις για δώρα συνεχίστηκαν και εξελίχθηκαν με τον καιρό. Κάθε πολιτισμός έχει τις δικές του μοναδικές, συναρπαστικές γιορτές και παραδόσεις δώρων που μπορεί να διαφέρουν πολύ μεταξύ τους. Μερικά από αυτά τα παραδείγματα μπορεί να σας ακούγονται ασυνήθιστα, αλλά όλες αυτές οι αλληλεπιδράσεις αντικατοπτρίζουν την καλή θέληση, την αγάπη και την εκτίμηση του ανθρώπου για τους άλλους.\nΗ Κινεζική Πρωτοχρονιά είναι η μεγαλύτερη γιορτή στην Κίνα που διαρκεί περίπου 2 εβδομάδες. Για την κινεζική Πρωτοχρονιά, δίνονται δώρα τυλιγμένα σε κόκκινο χαρτί περιτυλίγματος ή χρήματα μπαίνουν σε κόκκινο φάκελο επειδή το κόκκινο συνδέεται με τον πλούτο και την ευημερία. Αποφεύγουν να κάνουν δώρο οτιδήποτε σε μαύρο, λευκό ή μπλε, καθώς αυτά τα χρώματα συνδέονται με τον θάνατο και τις κηδείες. Επιπλέον, το χρηματικό ποσό που δίνεται θα πρέπει να έχει μόνο ζυγούς αριθμούς, εκτός από τον αριθμό 4, καθώς σχετίζεται επίσης με το θάνατο.\nΣτους ιταλικούς γάμους, υπάρχει μια παράδοση όπου η γραβάτα του γαμπρού κόβεται σε πολλά κομμάτια και οι καλεσμένοι αγοράζουν αυτά τα κομμάτια σε αντάλλαγμα για χρήματα που δίνονται στη νύφη και τον γαμπρό. Έτσι στην Ιταλία, αυτός θεωρείται ένας διασκεδαστικός τρόπος για να δώσουμε χρήματα στη νύφη και τον γαμπρό για το νέο τους ξεκίνημα.\nΣε πολλά μέρη του κόσμου, τα χρήματα δίνονται στους νεόνυμφους ως γαμήλιο δώρο.\nΤο δώρο είναι πολύ σημαντικό στην Ιαπωνία. Οι Ιάπωνες δίνουν μεγάλη αξία στην παρουσίαση και όχι μόνο στο περιεχόμενο, επομένως τα δώρα πρέπει να τυλίγονται όμορφα.\nΜια δημοφιλής γιορτή στην Ιαπωνία είναι ένα φεστιβάλ που ονομάζεται «επτά-πέντε-τρία», το οποίο πραγματοποιείται κάθε χρόνο όταν παιδιά από την Ιαπωνία ηλικίας 3, 5 και 7 ετών οδηγούνται σε ένα ιερό και στη συνέχεια δίνονται ειδικά γλυκά ως δώρο από τον ιερέα. Αυτό είναι ένας τρόπος για να δώσουν ευχαριστίες για τα παιδιά που έχουν συμπληρώσει αυτή την ηλικία.\nΤο Diwali ή το φεστιβάλ του φωτός είναι ένα φεστιβάλ 5 ημερών που γιορτάζεται κάθε χρόνο στην Ινδία. Θεωρείται η μεγαλύτερη και πιο σημαντική γιορτή του χρόνου. Σηματοδοτεί τη γιορτή του καλού έναντι του κακού. Φίλοι και συγγενείς ανταλλάσσουν δώρα για 4 ημέρες. Τα δώρα που σχετίζονται με αυτό το φεστιβάλ αντανακλούν τη χαρά και το μεγαλείο. Περιλαμβάνουν λουλούδια , καινούργια ρούχα και παραδοσιακά ινδικά γλυκά.\nΣτα γενέθλια των παιδιών στη Ρωσία, όλοι νιώθουν ξεχωριστοί γιατί δεν είναι μόνο το παιδί που παίρνει ένα δώρο, αλλά και όλοι στο πάρτι! Τα παιδιά παίζουν ένα παιχνίδι χρησιμοποιώντας μια σειρά ρούχων με δώρα που κρέμονται από αυτά και κάθε επισκέπτης μπορεί να πάρει μαζί του ένα δώρο στο σπίτι. Ομοίως, το παιδί που έχει γενέθλια δίνει γλυκά σε όλους τους συμμαθητές του στο σχολείο, ώστε όλοι στην τάξη να είναι τόσο ενθουσιασμένοι όσο και το ίδιο.\nΗ Μέση Ανατολή είναι γεμάτη γιορτές όλο το χρόνο και τα δώρα είναι συχνά μεταξύ φίλων, συγγενών και συναδέλφων στις περισσότερες περιπτώσεις. Οι Άραβες είναι γνωστοί για τη φιλοξενία, την ευγένεια και τη φιλική φύση τους, γι’ αυτό και η τήρηση των παραδόσεων των δώρων είναι σημαντικό μέρος του πολιτισμού τους. Για τους Άραβες, είναι μια πράξη που φέρνει κοντά τους ανθρώπους και αντικατοπτρίζει τη χάρη και τη γενναιοδωρία τους καθώς και τις καλές ευχές για τους άλλους.\nΠεριστάσεις, συμπεριλαμβανομένων γενεθλίων, γάμων και νεογέννητων, όπως και θρησκευτικές περιστάσεις, όπως το Ραμαζάνι, το Eid και η γέννηση του προφήτη, γιορτάζονται με την οικογένεια και τους φίλους. Δώρα ανταλλάσσονται επίσης με τους γείτονες, ανεξάρτητα από το πόσο καλά τους γνωρίζετε ή δεν τους γνωρίζετε, κατά τη διάρκεια των θρησκευτικών εορτών, καθώς συχνά θα βρείτε γείτονες να στέλνουν ο ένας στον άλλο κρέας και τοπικά γλυκά στις διακοπές του Eid.\nΗ γενναιοδωρία των Αράβων εκτείνεται σε σημείο που αν δείξετε ενδιαφέρον για ένα αντικείμενο που έχουν στο σπίτι τους, πιθανότατα θα φύγετε μαζί του!\nΕκτός από τη γενναιόδωρη φύση τους, αυτό που καλλιεργεί την ατμόσφαιρα γιορτής και προσφοράς στον αραβικό κόσμο είναι το γεγονός ότι έχουν μεγάλες εκτεταμένες οικογένειες με ισχυρούς δεσμούς. Θα επισκέπτονται ο ένας τον άλλον σε τακτική βάση. Σε χώρες όπως τα ΗΑΕ, είναι πρακτικά αδύνατο να γίνει ένας γάμος με μόνο 100-200 άτομα. Εάν πλησιάζει μια μεγάλη περίσταση, να είστε βέβαιοι ότι ολόκληρη η ευρύτερη οικογένεια και οι στενοί φίλοι θα είναι καλεσμένοι σε μια μεγάλη γιορτή όπου τα δώρα είναι συνηθισμένα. Τα περίτεχνα και πιο ακριβά δώρα που δίνονται από τη μια οικογένεια στην άλλη δεν θεωρούνται αγενή ή ακατάλληλα, αντιπροσωπεύουν εγγύτητα, σεβασμό και εκτίμηση.\nΠαρά τις μυριάδες διαφορές δώρων μεταξύ πολιτισμών σε όλο τον κόσμο, οι ομοιότητες εξακολουθούν να επικρατούν επειδή οι στόχοι είναι ένας και ένας, να διαδώσει την ευτυχία και τη χαρά, να ενισχύσει τους κοινωνικούς δεσμούς και να διατηρήσει και να ενισχύσει την παράδοση, οπότε ανεξάρτητα από το πού βρίσκεστε, τι παραδόσεις ακολουθείτε, ή ποια είναι η περίσταση, ένα καλοπροαίρετο, γνήσιο δώρο που κάνει τους αγαπημένους σας ευτυχισμένους είναι το μόνο που έχει σημασία.\nBy Roula Paschalidou|2022-03-19T22:24:15+03:0018 Νοεμβρίου, 2021|Uncategorized|0 Σχόλια


Πώς να νιώσω πιο σέξι; - Λάρισα | larisaevents.gr - Όλη η Λάρισα σε μια σελίδα\nΑπό larisaevents 15 Απριλίου 2019 0\nΑν δεν νιώθεις και πολύ στα πάνω σου τελευταία, έχουμε μερικές ιδέες για να αισθανθείς πιο σέξι από ποτέ.\nΌλοι θέλουμε να αισθανόμαστε πιο σέξι. Απλά μερικές μέρες δεν είναι και τόσο εύκολο. Λίγο το στρες, λίγο η καθημερινότητα, μπορεί να ξυπνήσουμε και να νιώθουμε πως η σεξουαλική μας ενέργεια είναι… στα πατώματα. Ευτυχώς, υπάρχουν εύκολοι τρόποι να την τονώσουμε.\nΤην επόμενη φορά, λοιπόν, θυμήσου αυτά.\n-Κάνε μια μικρή αλλαγή. Στα μαλλιά, στο πώς ντύνεσαι ή βάφεσαι. Μπορεί να είναι αυτό που χρειάζεσαι. Μην φοβάσαι τον πειραματισμό.\n-Ντύσου για εσένα. Τα ρούχα που θα σε δείχνουν σέξι είναι αυτά που θεωρείς εσύ σέξι—όχι αυτά που θα κοιτάξουν τα πιθανά αντικείμενα του πόθου σου.\n-Φόρα σέξι εσώρουχα. Ξανά, κανείς δεν χρειάζεται να το ξέρει. Και μόνο η γνώση ότι τα φοράς μπορεί να σε απογειώσει.\n–Φλέρταρε απενοχοποιημένα και πολύ. Δεν κάνεις κακό σε κανέναν, και η επιβεβαίωση είναι πολύ καλό πράγμα. Και ποτέ δεν ξέρεις πού μπορεί να καταλήξει ένα φλερτ.\n-Αυνανίσου. Απλά και ικανοποιητικά. Όπως έχει πει η μεγάλη φιλόσοφος της εποχής μας, Mitski, “Nobody f#cks me like me”.\n-Μια πιθανότητα είναι να ντυθείς πιο συντηρητικά απ’ ό,τι συνήθως. Μερικές φορές, το μυστήριο αυτού που κρύβεται κάτω από την επιφάνεια είναι πιο σέξι.\n-Διάβασε κάτι σέξι. Εδώ σου έχουμε μερικές ωραίες προτάσεις.\n-Βγες και χόρεψε. Βγες στο αγαπημένο σου μπαρ, χόρεψε με την αγαπημένη σου μουσική. Οι άνθρωποι που χορεύουν είναι σέξι, ακόμα κι αν δεν χορεύουν καλά.\n–Φόρα μόνο μαύρο. Δεν χρειάζεται να εξηγήσουμε γιατί το μαύρο είναι σέξι, σωστά;\n-Μαγείρεψε για κάποιον. Ναι, προτιμότερα για κάποιον που μετά θα κάνετε σεξ, αλλά η αίσθηση φροντίδας που προσφέρει το να μαγειρεύεις για άλλους είναι και από μόνη της κάπως σέξι. Ή εμείς είμαστε περίεργοι, δεν ξέρουμε.\n-Γυμνάσου. Απλά και ξεκάθαρα.\n-Κάνε στον εαυτό σου δώρο ένα χαλαρωτικό μασάζ.\n-Στα προκαταρκτικά, αν μιλάμε για περίπτωση που κάνεις σεξ, απλά δεν νιώθεις και πολύ στα πάνω σου, διπλασίασε τον χρόνο που ασχολείσαι. Θα νιώσεις αμέσως καλύτερα.\n-Άναψε μερικά κεριά. Όχι άπειρα, δεν θες να μοιάζει το σκηνικό με παγανιστική τελετή, δυο-τρία είναι καλά.\n–Άκου σέξι μουσική στο σπίτι. Ολομόναχος/η. Ό,τι θεωρείς εσύ σέξι είναι καλό, αλλά αν θες κάτι για να ξεκινήσεις, πάρε ένα σιγουράκι.\n-Κάνε unfollow όλους τους influencers. Σε κάνουν να νιώθεις χειρότερα με τον εαυτό σου, και τα posts τους είναι λίγο-πολύ ψεύτικα. Οι σέξι άνθρωποι είναι σέξι και χωρίς έξτρα φωτισμούς και φίλτρα.\n-Φόρα ένα ωραίο άρωμα…\n-…και μετά κοιμήσου μόνο με αυτό.\nΤο Πασχαλινό ωράριο των καταστημάτων στη Λάρισα\nΚόρη Ελληνίδας δημοσιογράφου τρέλανε το διαδίκτυο με την πόζα της (pics)\nlarisaevents 28 Μαρτίου 2019\nΣεμινάριο φωτογραφίας στον Μύλο του Παππά\nlarisaevents 1 Οκτωβρίου 2018


Έκρυθμη η κατάσταση στο Παρίσι - Επικαιρότητα - gavros.gr\nΈκρυθμη η κατάσταση στο Παρίσι\nΚυριακή, 9 Δεκεμβρίου 2018 - 01:24\nΜια ακόμα δύσκολη ημέρα, με πολλά επεισόδια, συμπλοκές ανάμεσα σε διαδηλωτές και αστυνομικές δυνάμεις, ήταν το Σάββατο για τη Γαλλία. Ειδικά στο Παρίσι που μοιάζει με πεδίο μάχη, την ώρα που συνεχίζονται οι μαζικές διαδηλώσεις του κινήματος των «Κίτρινων Γιλέκων». Σε πολλά σημεία υπήρξαν βίαιες συγκρούσεις με αποτέλεσμα να γίνουν 1385 προσαγωγές, εκ των οποίων 975 άτομα έχουν τεθεί υπό προσωρινή κράτηση.\nΗ ένταση είχε ξεκινήσει από νωρίς στα Ηλύσια Πεδία με συγκρούσεις διαδηλωτών με την αστυνομία που έκανε χρήση δακρυγόνων. Την ίδια ώρα είναι συνεχόμενες οι εκκλήσεις από την πλευρά της γαλλικής κυβέρνησης για να επανέλθει η ηρεμία. Με τις διαδηλώσεις να μην λαμβάνουν χώρο μόνο στη γαλλική πρωτεύουσα, αλλά και σε άλλες μεγάλες πόλεις της περιφέρειας στη Γαλλία. Το θέμα είναι πώς το κλίμα έντασης αντί να εκτονώνεται, εντείνεται όλο και περισσότερο!\nΚαταστροφές σε αυτοκίνητα, σε βιτρίνες καταστημάτων που κάηκαν σε διάφορα σημεία της πόλης. Με τον υπουργό Εσωτερικών, Κρίστοφερ Καστανέρ να αναφέρει: «Περίπου 125.000 διαδηλωτές συμμετείχαν σήμερα Σάββατο, στη Γαλλία, στις κινητοποιήσεις των "κίτρινων γιλέκων". Υπήρχαν 1.385 συλλήψεις και αυτός ο αριθμός θα μεγαλώσει. Υπήρξαν 118 διαδηλωτές που τραυματίστηκαν και 17 αστυνομικοί».\nΚορκίδης: «Στηρίζω Γιάννη Μώραλη για Δήμαρχο Πειραιά»\nΟ πρόεδρος του ΕΒΕ Πειραιά τόνισε μεταξύ άλλων «Ο Βαγγέλης Μαρινάκης ό,τι κάνει το κάνει από την αγάπη του για τον Πειραιά».\n«Να κερδίσω όλους τους τίτλους με τον Ολυμπιακό»\nΟ Μαντί Καμαρά μίλησε για το ματς με την Ξάνθη, καθώς και για τους στόχους και τα όνειρά του για τη φετινή σεζόν.


Oh, Christmas tree [pink] – Decofairy\nOh, Christmas tree [pink]\n14/12/2013 13/12/2013 Annastella\nAll I want for Christmas is …pink!\ndelyrica.ru взять деньги в долг онлайн на карту\n4 thoughts on “Oh, Christmas tree [pink]”\nΩραίο και το ροζάκι!!! Φιλιά πολλά.\n14/12/2013 at 16:21\nΑχ!!Πείτε με συντηρητική αλλά σαν το πράσινο δεν έχει!! Τα χρώματα των Χριστουγέννων είναι ζεστά, γήινα, οικεία…τα δέντρα με έντονα χρώματα δε μου θυμίζουν Χριστούγεννα! Εννοείται βέβαια ότι αυτα είναι γούστα και πάντα τα σεβόμαστε! 🙂\n15/12/2013 at 02:32\nΠόσο συμφωνώ μόλις το είδα κ γω αυτό σκέφτηκα σαν το πράσινο δεν έχει..\nΠόσο αντίθετη με βρίσκετε…χαχαχα


Ανταπόκριση: Universe217, Mother of Millions - Eightball (16/12/2017)\nFeelA RockA - Webzine / Παρουσιάσεις / Ανταποκρίσεις Συναυλιών / Ανταπόκριση: Universe217, Mother of Millions - Eightball (16/12/2017)\nΤο Σάββατο 16 Δεκεμβρίου, βρεθήκαμε στο Eightball για χάρη των Universe217 και των Mother of Millions. Οι πόρτες άνοιξαν με μια μικρή καθυστέρηση και αρκετός κόσμος, για τα δεδομένα της ώρας, γέμισε το χώρο ανυπομονώντας για την έναρξη του live.\nΩς opening act εμφανίστηκαν οι Θεσσαλονικείς A Void Eternal (Tzo G. - φωνητικά/πλήκτρα, Teo P. - φωνητικά, Alkis S.- κιθάρα, Nikos T. - κιθάρα, Chris B. - μπάσο, John V. - drums). Μια doom μπάντα που συνδυάζει brutal και female φωνητικά με εμφανείς ηχητικές επιρροές από Paradise Lost. Η τραγουδίστρια και ο drummer φορούσαν κουκούλες εντείνοντας τη μυστηριακή ατμόσφαιρα. Γενικά, η εμφάνισή τους χαρακτηριζόταν από στατικότητα, με εξαίρεση κάποιες στιγμές που ο τραγουδιστής έκανε headbanging. Κρίνοντας από τη συγκεκριμένη εμφάνισή τους θα λέγαμε πως πρόκειται για μια μπάντα που μουσικά έχει να δώσει πράγματα αλλά χρειάζεται ακόμη δουλειά.\nΑκολούθησαν οι Αθηναίοι Mother of Millions (George Prokopiou – φωνητικά, Kostas Konstantinidis – κιθάρα, Panos Priftis – μπάσο, Makis Tsamkosoglou – πλήκτρα/samples, George Boukaouris – drums/percussions) που παρουσίασαν το νέο τους δίσκο Sigma. To Eightball είχε ήδη γεμίσει και η επιλογή του γαλάζιου background έδινε ένα ωραίο εφέ σε συνδυασμό με τα μπλε φώτα. Οι Mother of Millions μετρούν σημαντικές στιγμές στο μουσικό στερέωμα σε Ελλάδα και εξωτερικό και από ό,τι φάνηκε δικαιολογημένα. Ωραία φωνητικά, ενδιαφέρον ήχος, δίσκος με βαθύ κοινωνικό προβληματισμό, παθιασμένη και δεμένη παρουσία επί σκηνής χωρίς υπερβολές. Το κοινό δε θα μπορούσε να ζητήσει κάτι παραπάνω γι αυτό και στο τέλος απαίτησε ένα ακόμη τραγούδι, το οποίο συνόδευσε με τις φωνές του.\nΉρθε η ώρα για τους Universe217 (Τania – φωνητικά, Μanos – κιθάρα, Νikos – μπάσο, Μanos – drums), οι συστάσεις ήταν περιττές, τα 12 χρόνια που μετράνε στην ελληνική μουσική σκηνή και ο χαρακτηριστικός experimental doom ήχος τους ήταν άλλωστε οι λόγοι που μας έφεραν στο Eightball. Υπήρξαμε τυχεροί, καθώς, πέρα από προηγούμενες δουλειές τους, μας χάρισαν και κάποια ακυκλοφόρητα κομμάτια, στα οποία το κοινό ανταποκρίθηκε θετικά. Η Tania θύμιζε ιέρεια με τα μακριά μαλλιά της να κινούνται εντυπωσιακά στο headbanging και συνεπήρε τον κόσμο με την εξαιρετική φωνή της, η οποία χαρακτηρίζεται από εκφραστικότητα και μεγάλη έκταση. Η μουσική είχε αργό αλλά δυναμικό ρυθμό, ενώ δεν έλειψε το πάθος από όλα τα μέλη της μπάντας. Δεν παρέλειψαν να ευχαριστήσουν πολλάκις το κοινό που παρευρέθη, αφήνοντας μας να ανυπομονούμε τόσο για την επόμενη δισκογραφική τους δουλειά, όσο και για την επόμενη ζωντανή τους εμφάνιση.\nΣε γενικές γραμμές, τόσο οι Mother of Millions όσο και οι Universe217 παρουσίασαν ένα άρτιο μουσικό show που ικανοποίησε και με το παραπάνω τους παριστάμενους. Φεύγοντας, από τις συζητήσεις που άκουγε κανείς γύρω του καταλάβαινε πως όλοι έφυγαν με τις καλύτερες εντυπώσεις.\nChange - Swallow


«Το πιστωτικό προφίλ της Ελλάδας (Β1 σταθερό) περιορίζεται από την αυξημένη επιβάρυνση του δημόσιου χρέους της χώρας, η οποία ανήλθε στο 177% του ΑΕΠ πέρυσι και είναι ένας από τους υψηλότερους δείκτες μεταξύ των κρατών που αξιολογεί η Moody's.» Αυτό αναφέρεται σε ετήσια έκθεση της Moody's Investors Service που δόθηκε σήμερα, Παρασκευή 22 Μαΐου, στη δημοσιότητα.\nΣτην ίδια έκθεση αναφέρεται επίσης ότι «το ξέσπασμα του κορωνοϊού διέκοψε τη βελτίωση των πιστωτικών τάσεων της χώρας, αλλά αυτό θα είναι ένα παροδικό σοκ.»\n«Βελτιωμένα τα δημόσια οικονομικά»\nΚατά την ίδια «θα χρειαστεί διατήρηση συνετής και συνεπούς δημοσιονομικής πολιτικής από διαδοχικές κυβερνήσεις τα επόμενα χρόνια για να διασφαλιστεί η μακροχρόνια βιωσιμότητα. Επίσης, και οι υπόλοιπες μεταρρυθμίσεις που έχουν πραγματοποιηθεί τα τελευταία χρόνια, μεταξύ των οποίων και μέτρα για την ενίσχυση των θεσμών στη χώρα, θα πρέπει να διατηρηθούν και να διευρυνθούν».


Τα καλύτερα ξενοδοχεία κοντά σε: Eastwood, Νιούπορτ Νιουζ\n5,6 χλμ. από Eastwood\n5,1 χλμ. από Eastwood\n1,1 χλμ. από Eastwood\n1,6 χλμ. από Eastwood\n8,1 χλμ. από Eastwood\n5,5 χλμ. από Eastwood\n1,7 χλμ. από Eastwood\n5,3 χλμ. από Eastwood\n1,4 χλμ. από Eastwood\n4,6 χλμ. από Eastwood


Εχινάκεια/Εχινάτσια (echinacea purpurea) 40 Σπόροι - Seedsmarket.gr | Σπάνιοι σπόροι λουλουδιών από\nΑρχή σελίδας » Κατάλογος » Σούπερ Τροφές » » Εχινάκεια/Εχινάτσια (echinacea purpurea) 40 Σπόροι\nΗ εχινακεια/εχινάτσια Echinacea Purpurea είναι ένα θαυματουργό φυτο-βοτανο γνωστό παγκοσμίως για τις ευεργετικές ιδιότητες της. Είναι ένα φυτο που το βρίσκουμε στην βόρεια Αμερική και χρησιμοποιούταν κατά κόρον από τους ινδιάνους.\nΗ πιο γνωστη του χρήση είναι για την αντιμετώπιση του κρυολογήματος και της γρίπης αλλά επίσης χρησιμοποιούταν ως αντισηπτικό, για τη θεραπεία από δαγκώματα φιδιών και τη βελτίωση του ανοσοποιητικού μας συστήματος.\nΠαρολα αυτά η εχινακεια η εχινάτσια εχει γίνει γνωστη τα τελευταία χρόνια στην ελλάδα για τις ευεργετικές ιδιότητες της Η εχινάκεια αποτελείται από 9 είδη, από τα οποία μόνο τρία (Echinacea purpurea, Echinacea angustifolia, Echinacea pallida) χρησιμοποιούνται για φαρμακευτικούς λόγους.\nΗ εχινάκεια έχει αντιβιοτικές, αντιβακτηριακές, αντιφλεγμονώδεις και διεγερτικές ιδιότητες και χρησιμοποιείται και για την καταπολέμηση φλεγμονών και μολύνσεων.\nΗ εχινάτσια Echinacea είναι μια ευρέως διαδεδομένη λύση για την αντιμετώπιση του κρυολογήματος και της γρίπης καθώς έχει αποδειχθεί ότι ενισχύει το ανοσοποιητικό σύστημα και επιταχύνει την ανάρρωση από κρυολογήματα.\nΕπίσης η εχινάκεια Echinacea χρησιμοποιείται για την υγεία του δέρματος και την αντιμετώπιση των λοιμώξεων. Είναι αντιβακτηριακό και βοηθάει στην επούλωση πληγών.\nΠαρότι προέρχεται από την Βόρεια Αμερική το όνομα της η εχινάτσια το πήρε από την λέξη εχινος εξαιτίας του κέντρου του φυτού που είναι αγκαθωτό και είναι παρόμοιο με αχινό. Το άνθος της εχινακειας μοιάζει με μεγάλη μαργαρίτα και τα φύλλα της έχουν συνήθως ροζ χρώμα.\nΚόλιανδρο Κορίανδρο 10γρ σπόροι


Δημοσκόπηση Pulse: Φόβοι για την πανδημία – Το 66% των Ελλήνων ανησυχεί πολύ για τον κορωνοϊό | ΤΟ ΠΟΝΤΙΚΙ\nΓια την χρήση της μάσκας\nΥπέρ της μάσκας για τον περιορισμό της διασποράς του νέου κορονοϊού τάσσεται η συντριπτική πλειονότητα των ερωτώμενων.\n«Χτύπημα» στην Ευρωπαϊκή Ένωση για τα ελληνοτουρκικά – Το 53% κρίνει αρνητικά τη στάση της\nΑρνητικά αξιολογεί τη στάση της Ευρωπαϊκής Ένωσης στα ελληνοτουρκικά το 53% των ερωτηθέντων, θετικά την αξιολογεί το 35% και το 12% δεν ξέρει/δεν απαντά.\nΤο 68% αντίθετα αποτιμά αρνητικά τη συμβολή της Γερμανίας με το 38% μάλλον αρνητικά (34%) και το 30% (42%) σίγουρα αρνητικά. 14% απαντά δεν ξέρω/δεν απαντώ (σταθερό). Θετικά αξιολογεί τη γερμανική στάση στα ελληνοτουρκικά μόνο το 18% των ερωτώμενων συνολικά, με 3% να απαντά σίγουρα θετικά (σταθερό σε σχέση με την προηγούμενη δημοσκόπηση) και το 15% μάλλον θετικά (έναντι 7%).\nΕπιπλέον, αρνητικά αξιολογείται και η στάση των ΗΠΑ από το 59%, το 27% την αξιολογεί θετικά και το 14% δεν ξέρει/ δεν απαντά.


Στο φως η πύλη της βυζαντινής Μυτιλήνης | StoNisi.gr\nΓράφει ο ΣΤΡΑΤΗΣ ΜΠΑΛΑΣΚΑΣ Δημοσίευση 23/10/2020\nΗ πύλη των τειχών της βυζαντινής Μυτιλήνης. Η είσοδος στο ιστορικό οχυρωμένο προάστιο, το Μελανούδι\nΈνα μοναδικής αξίας για την ιστορία της Μυτιλήνης εύρημα, ήρθε στο φως τις τελευταίες μέρες. Ο λόγος για την πύλη του Μελανουδίου της βυζαντινής δηλαδή κάτω πόλης που έβλεπε στο λιμάνι του Αγίου Γεωργίου, τον αρχαίο βόρειο λιμένα, τη σημερινή Επάνω Σκάλα!\nΣύμφωνα με τον Προϊστάμενο της Εφορείας Αρχαιοτήτων Λέσβου Παύλο Τριανταφυλλίδη, η βυζαντινή πύλη της Μυτιλήνης ύψους 2,2 μέτρων θα αναδεχθεί και θα είναι ορατή στους σύγχρονους επισκέπτες του κάτω κάστρου στα πλαίσια του σε εξέλιξη μεγάλου έργου της ανάδειξης και βελτίωσης της επισκεψιμότητας του κάτω κάστρου της Μυτιλήνης. Που σύμφωνα με τον κ. Τριανταφυλλίδη, «στοχεύει στην ανάδειξη της περιοχής σε πολυχώρο πολιτισμού και αναψυχής και στην οργανική σύνδεσή του με το ιστορικό κέντρο της πόλης».\nΌπως είναι γνωστό ο Μπαρμπαρόσα (από την ιταλική λέξη Barbarossa, «κοκκινογένης», στα τουρκικά Barbaros), γεννήθηκε στη Λέσβο και επιχορήγησε την κατασκευή σημαντικών μνημείων. Ανάμεσα σε αυτά ένα οθωμανικό λουτρό στο κάτω τμήμα του μεσαιωνικού κάστρου της Μυτιλήνης που είχε ενισχυθεί μετά τις ζημιές κατά την πολιορκία που οδήγησε στην άλωση της Μυτιλήνης από τον Μωάμεθ τον Β’ τον λεγόμενο και Πορθητή το Σεπτέμβριο του 1462. Εκεί όπου βρισκόταν ο βυζαντινός - μεσαιωνικός οικισμός του Μελανουδίου.\nΜε γοργούς ρυθμούς συνεχίζεται η στερέωση τμημάτων του επιθαλάσσιου τείχους\nΌπως είναι γνωστό, η Λέσβος ως το τέλος του 1456, με αντάλλαγμα ένα ετήσιο φόρο υποτέλειας στο σουλτάνο είχε μείνει στα χέρια της Γενουάτικης οικογένειας των Γατελούζων. Το 1458 ο Νικόλαος Γατελούζος πήρε με τη βία την εξουσία του νησιού από τον αδελφό του και άρχισε να προετοιμάζεται για ενδεχόμενη οθωμανική επίθεση. Τον Αύγουστο του 1462 εννέα χρόνια μετά την άλωση της Κωνσταντινούπολης, ο Μωάμεθ ξεκίνησε την εκστρατεία κατά της Λέσβου. Την 1η Σεπτεμβρίου οι Οθωμανοί αποβιβάστηκαν στη Λέσβο και με πυροβολικό που έταξαν περίπου στην περιοχή του σημερινού εργοστασίου στου Καλαμάρη άρχισαν να βομβαρδίζουν το κάστρο της Μυτιλήνης. Την όγδοη μέρα είχαν καταλάβει τις οχυρώσεις του λιμανιού και δύο μέρες αργότερα κατέλαβαν την κάτω πόλη εισβάλοντας σε αυτήν από την επιθαλάσσια πύλη στο Μελανούδι. Ακολούθησε από το Νικόλαο Γατελούζο στις 15 Σεπτεμβρίου 1462 η παράδοση στον Πορθητή της Μυτιλήνης και στη συνέχεια όλου του υπόλοιπου νησιού. Για την ιστορία ο Νικόλαος Γατελούζος μεταφέρθηκε στην Κωνσταντινούπολη όπου στραγγαλίσθηκε.


Μουσική Online: Οι livestream συναυλίες που θα δούμε τον Δεκέμβρη - Monopoli.gr\nΜουσική Online: Οι livestream συναυλίες που θα δούμε τον Δεκέμβρη\nLivestream συναυλίες από αγαπημένους Έλληνες και ξένους καλλιτέχνες που θα απολαύσουμε από τις οθόνες μας, όσο καθόμαστε αναπαυτικά στον καναπέ μας.\nΜεγάλη συναυλία του Πανελλήνιου Μουσικού συλλόγου στο Μέγαρο Μουσικής Αθηνών\nΟ Πανελλήνιος Μουσικός Σύλλογος διοργανώνει μεγάλη διαδικτυακή συναυλία στο μέγαρο μουσικής με τίτλο «Για όλου του κόσμου το ψωμί, το φως και το τραγούδι!», στις 13 Δεκεμβρίου, στις 21:00, ζωντανά, μέσα από την πλατφόρμα estage.gr. Ο κάθε θεατής θα μπορεί να παρακολουθήσει τη Συναυλία μετά από την ενίσχυση του Ταμείου Αλληλοβοήθειας του Συλλόγου, επιλέγοντας ανάμεσα στα ποσά των 3€, 5€ ή 10€, ανάλογα την ενίσχυση που επιθυμεί. Περισσότερες πληροφορίες για τους μουσικούς που συμμετέχουν εδώ.\nΟ φημισμένος κιθαρίστας Niles Rodgers παρουσιάζει την συναυλία, με τίτλο «The Stars Come Out To Sing at Christmas», μία ετήσια φιλανθρωπική γιορτή που στηρίζει την μουσική θεραπεία. Οι καλλιτέχνες που θα ερμηνεύσουν εκείνη την βραδιά είναι οι Rod Stewart, Robbie Williams, Florence Welch, Cliff Richard, One Republic, καθώς και ο ίδιος ο Niles Rodgers. Μπορείτε να δείτε το livestream εδώ στις 21:00 το βράδυ.\nΗ πλατφόρμα LiveXLive παρουσιάζει μία συναυλία με την Αμερικανίδα pop star, με τίτλο «A Night With Bebe Rexha». Θα ακούσουμε τα μεγάλυτερα hits της τραγουδίστριας, από το «Me, Myself & I» μέχρι και την νέα της συνεργασία της με την Doja Cat. Τα εισιτήρια κοστίζουν 10 δολάρια, ενώ το livestream μπορείτε να το δείτε εδώ στις 3 το πρωί.\nΜία συναυλία για το Music is Art από τους Goo Goo Dolls\nΕθνική Συμφωνική Ορχήστρα της ΕΡΤ στο ΚΠΙΣΝ\nΤο Κέντρο Πολιτισμού Ίδρυμα Σταύρος Νιάρχος (ΚΠΙΣΝ) παρουσιάζει στην Αίθουσα Σταύρος Νιάρχος την Εθνική Συμφωνική Ορχήστρα της ΕΡΤ, υπό τη διεύθυνση του πολυβραβευμένου μαέστρου Γιώργου Πέτρου. Mια ξεχωριστή συναυλία για όλη την οικογένεια, η οποία θα μας εισάγει στη γιορτινή ατμόσφαιρα των Χριστουγέννων. Δείτε τη συναυλία εδώ.\nΟ Κωστής Μαραβέγιας από το ΚΠΙΣΝ\nΗ Patti Smith σε ένα show για τα γενέθλια της\nΗ Patti Smith παρουσιάζει το ετήσιο show των γενεθλίων της και παράλληλα την πρώτη της συναυλία με ολόκληρη τη μπάντα της, από τότε που άρχισε η πανδημία. Τα εισιτήρια ξεκινούν από 10 δολάρια και μπορείτε να τα βρείτε εδώ. Η συναυλία θα ξεκινήσει στις 4 το πρωί.\nΠαραμονή Πρωτοχρονιάς με τους BTS\nΠαραμονή Πρωτοχρονιάς με τον Justin Bieber\nΟ «πρίγκιπας» της pop ετοιμάζει επίσης μία συναυλία για την τελευταία μέρα του χρόνου. Λόγω της διαφοράς ώρας, όμως, η συναυλία θα ξεκινήσει λίγες ώρες αφού έχουμε ήδη μπει στο νέο έτος, και συγκεκριμένα στις 5 το πρωί, ώρα Ελλάδος. Μπορείτε να δείτε την συναυλία on demand και την 1η Ιανουαρίου, στις 10 το βράδυ. Τα εισιτήρια ξεκινούν από 25 δολάρια και μπορείτε να τα προμηθευτείτε εδώ.\nTAGS: live streamlivestreamOnlinestreamingΜουσικά νέαμουσικήσυναυλίασυναυλίες


Γ. Ζεμπιλιάδου (στους εργαζόμενους στη ΔΕΗ): Θα υπερασπιστούμε τη ΔΕΗ με κάθε τρόπο - e-Grevena Portal\n13 Μαΐου, 2014 Πολιτικά\nΠροβολές Άρθρου: 231\nΣτους εργαζόμενους στα ορυχεία και τις μονάδες παραγωγής της ΔΕΗ μίλησε σήμερα η επικεφαλής του συνδυασμού ΕΛΠΙΔΑ και υποψήφια Περιφερειάρχης Δυτικής Μακεδονίας Γεωργία Ζεμπιλιάδου, παρουσιάζοντας τις θέσεις και τις δεσμεύσεις της για τη ΔΕΗ και τους εργαζόμενους της.\nΣτην ομιλία της η κ. Ζεμπιλιάδου ανέφερε τα εξής:\n«Με πολύ συγκίνηση πραγματικά ήρθα σήμερα εδώ. Γιατί η μνήμη με γύρισε 25 χρόνια πίσω.\nΣ ΄ αυτό το χώρο βρέθηκα ξανά και μίλησα 25 χρόνια πριν. Ως εργαζόμενη και συνδικαλιστικό στέλεχος της ΑΕΒΑΛ.\nΤότε έκλεινε η ΑΕΒΑΛ. Σήμερα κινδυνεύει η ΔΕΗ\nΤότε αγωνιστήκαμε και ο αγώνας εκείνος ακόμη είναι χαραγμένος στη μνήμη όλων όσων πήραν μέρος αλλά και στη μνήμη της κοινωνίας που με αγωνία μας συμπαραστάθηκε.\nΤον αγώνα εκείνο μαζί με τα σωματεία και τους συναδέλφους μας της ΔΕΗ τον είχαμε δώσει. Με τα εργατικά κέντρα που και πάλι συνδικαλιστές της ΔΕΗ είχαν προέδρους.\nΜπορεί η ΑΕΒΑΛ να έκλεισε, αλλά η ΠΑΡΑΚΑΤΑΘΗΚΗ που άφησε ο ΑΓΩΝΑΣ εκείνος ΕΙΝΑΙ ΕΔΩ.\nΕΙΝΑΙ ΒΑΡΥ ΤΟ ΧΡΕΟΣ ΠΟΥ ΟΛΟΙ ΜΑΣ ΚΟΥΒΑΛΑΜΕ, ΓΙΑ ΝΑ ΜΗ ΣΥΜΒΕΙ ΞΑΝΑ ΣΤΟΝ ΤΟΠΟ ΜΑΣ Η ΚΑΤΑΣΤΡΟΦΗ ΤΗΣ ΑΠΟΒΙΟΜΗΧΑΝΙΣΗΣ, ΜΕ ΤΗ ΔΕΗ ΑΥΤΗ ΤΗ ΦΟΡΑ ΝΑ ΕΙΝΑΙ ΤΟ ΕΠΟΜΕΝΟ ΘΥΜΑ\nΠολύ περισσότερο δεν πρέπει να συμβεί γιατί στον τόπο μας, στη ΔΜ η πραγματική οικονομία ξεκινάει από την ΕΝΕΡΓΕΙΑ.\nΗ ΔΕΗ και τα λιγνιτωρυχεία κατά κύριο λόγο στηρίζουν σήμερα την τοπική οικονομία ΚΑΙ ΤΙΠΟΤΕ ΔΕΝ ΠΡΕΠΕΙ ΝΑ ΔΙΑΤΑΡΑΞΕΙ ΠΡΟΣ ΤΟ ΧΕΙΡΟΤΕΡΟ το οικονομικό μέγεθος αυτής της λειτουργίας.\nΓιατί απλά η ενέργεια και το μέλλον της ΔΕΗ είναι η προτεραιότητά μας, αφού η επιχείρηση είναι στο πιο κρίσιμο σημείο της προσπάθειας για τη βιωσιμότητά της, αλλά ταυτόχρονα και η Περιφέρεια βρίσκεται σε ένα τέλμα ύφεσης με την ανεργία να έχει κτυπήσει κυριολεκτικά κόκκινο.\nΗ τοπική οικονομία πρέπει να διατηρήσει τα έσοδα και τις θέσεις εργασίας, στον τομέα της ενέργειας, προκειμένου να υπάρξει η πίστωση χρόνου για να δημιουργήσουμε τα επόμενα 5 χρόνια, σταθερούς οικονομικούς πόρους με το νέο μοντέλο οικονομικής ανάπτυξης και παραγωγικής ανασυγκρότησης που πρέπει να ξεκινήσει άμεσα με την εκλογή μας στην Περιφέρεια.\nΤαυτόχρονα όμως γνωρίζουμε ότι η ΔΕΗ δεν μπορεί να παραμείνει όπως έχει γιατί ήδη οδηγείται σε απαξίωση και κατάρρευση.\nΓΙ ΑΥΤΟΝ Ακριβώς το λόγο η πρώτη κίνηση που έκανα ΑΜΕΣΩΣ ΜΟΛΙΣ ΑΝΑΚΟΙΝΩΘΗΚΕ Η ΥΠΟΨΗΦΙΟΤΗΤΑ ΜΟΥ, ήταν να συναντηθώ με τον ΣΠΑΡΤΑΚΟ, την ΕΝΩΣΗ και όλα ανεξαιρέτως τα σωματεία που έχουν αναφορά στη ΔΕΗ.\nΗ πρότασή μας ως υποψήφια Περιφερειακή Αρχή είναι συγκεκριμένη και τη συνδιαμορφώσαμε μιλώντας με τους εκπροσώπους σας και όλους εσάς:\n1ον Να αρθούν οι στρεβλώσεις που δημιουργεί το ισχύον θεσμικό πλαίσιο για τη ΔΕΗ:\n– τα ειδικά τιμολόγια προς ιδιώτες\n– η μετατροπή της ΔΕΗ σε φοροεισπρακτικό μηχανισμό που την οδηγεί σε εκ απλήρωτους λογαριασμούς και σε στραγγαλισμό της ρευστότητας της\n2ον Να αρθεί, άμεσα, η γενική επιβολή του 5:1 στις προσλήψεις που ισχύει σε όλο τον δημόσιο τομέα. Είναι επικίνδυνο και για λόγους παραγωγής και για λόγους ασφάλειας, γιατί έφτασε την επιχείρηση να δουλεύει με μόλις 2.700 μόνιμους εργαζόμενους και 3.500 μέσω εργολάβων\n3ον Η επιχείρηση χρειάζεται ΕΠΕΝΔΥΣΕΙΣ ΚΑΙ Η 5Η μονάδα από μόνη της είναι μεν σημαντική αλλά δεν αρκεί. Η διασύνδεση της Κρήτης, το υποθαλάσσιο καλώδιο για τις Κυκλάδες, η αναβάθμιση όλων των Μονάδων του ΑΗΣ Αγ. Δημητρίου πρέπει να προχωρήσουν άμεσα.\nΚατοχύρωση της θέσης της ΔΕΗ.\nΗ αναδιοργάνωση του ενεργειακού συστήματος είναι μια παγκόσμια πραγματικότητα.\nΣτην πατρίδα μας στον ενεργειακό σχεδιασμό τα τελευταία 10 χρόνια έγιναν στρατηγικά λάθη.\nΗ άναρχη και χωρίς σχεδιασμό ανεξέλεγκτη εισαγωγή ΑΠΕ, η αλόγιστη ανάπτυξη μονάδων φυσικού αερίου, με παράλληλο ασφυκτικό περιορισμό στο επενδυτικό πρόγραμμα της ΔΕΗ δημιούργησαν μια δυσάρεστη κατάσταση σε δύο κρίσιμους τομείς.\nΣτην τιμή της κιλοβατώρας που ενδιαφέρει όλους τους Έλληνες και πολύ περισσότερο σήμερα λόγω της κρίσης που ζούμε και,\nστη μεγαλύτερη δημόσια επιχείρηση της χώρας, τη ΔΕΗ, στην οποία δημιουργήθηκαν σταδιακά συνθήκες οικονομικής ασφυξίας.\nΑυτός είναι ο λόγος που πρέπει να δούμε προσεκτικά την εξέλιξη για στρατηγικό επενδυτή, εξετάζοντας, όμως, όλα τα δεδομένα.\nΟποιαδήποτε εξέλιξη πρέπει να κατοχυρώνει:\n· τη διασφάλιση των θέσεων εργασίας και των εργασιακών δικαιωμάτων των εργαζομένων στην ενέργεια\n· την κυρίαρχη θέση του λιγνίτη στην παραγωγή ηλεκτρικής ενέργειας με τη σταδιακή αντικατάσταση των σημερινών μονάδων, με μονάδες σύγχρονης αντιρρυπαντικής τεχνολογίας με πολύ υψηλό βαθμό απόδοσης.\n· τη μετεξέλιξη της ΔΕΗ σ΄ ένα μεγάλο ενεργειακό παίκτη που θα πρωταγωνιστήσει με την τεχνογνωσία και στο κοίτασμα του γειτονικού Κοσόβου.\nΘεωρώ αυτονόητο ότι με τον λιγνίτη στην κυρίαρχη θέση πρέπει να προχωρήσουν οι μετεγκαταστάσεις των οικισμών της περιοχής, Ποντοκώμης, Μαυροπηγής, Ακρίνης, Αγίων Αναργύρων.\nΥπάρχει όμως και ένα άλλο πολύ σοβαρό θέμα.\nΗ ΚΥΡΙΟΤΗΤΑ ΤΗΣ ΓΗΣ και των νερών μετά την εξάντληση των κοιτασμάτων.\nΗ περιοχή μας δεν πρέπει να βρεθεί με τσιφλικάδες σε 20 – 30 χρόνια από τώρα. Δεν μπορεί και δεν πρέπει. Υπάρχει ένα τεράστιο ζήτημα που δεν είναι άμεσο αλλά αν το αφήσουμε στη τύχη του θα μας δημιουργήσει τεράστιο θέμα.\nΔυστυχώς όμως η Περιφερειακή Αρχή γι αυτό το μείζον θέμα κοιμάται τον ύπνο του δικαίου.\nΔεν άνοιξε το θέμα ως όφειλε. Ένα θέμα που θα χρειασθεί εξειδικευμένη νομική υποστήριξη και σοβαρό πολύχρονο αγώνα για να βρει θετική λύση προς όφελος της περιοχής.\nΜια λύση, όπως αυτή του στρατηγικού επενδυτή δεν πρέπει να διασφαλίζει μόνο την ανταγωνιστικότητα της ΔΕΗ αλλά ταυτόχρονα πρέπει να εξασφαλίζει την κυριότητα της γης και των νερών, τις τέσσερις Μετεγκαταστάσεις, το περιβάλλον και τα δικαιώματα των εργαζομένων.\nΚαι έρχομαι στο ΜΕΙΖΟΝ θέμα της πώλησης της μικρής ΔΕΗ.\nΕμείς ΔΕ ΔΙΑΦΩΝΟΥΜΕ ΑΠΛΑ ΓΙΑ ΤΗΝ ΠΩΛΗΣΗ ΤΗΣ ΜΙΚΡΗΣ ΔΕΗ.\nΕΜΕΙΣ ΠΗΡΑΜΕ ΜΙΑ ΚΑΘΑΡΗ ΘΕΣΗ: ότι ΑΝ ΤΟ ΝΟΜΟΣΧΈΔΙΟ ΑΥΤΟ ΨΗΦΙΣΘΕΙ ΕΜΕΙΣ ΕΦΟΣΟΝ ΕΚΛΕΓΟΥΜΕ ΔΕΝ ΠΡΌΚΕΙΤΑΙ ΝΑ ΟΡΚΙΣΤOYΜΕ .\nΜπροστά σε αυτήν την ΚΑΘΑΡΗ ΘΕΣΗ του συνδυασμού μας, οι συνυποψήφιοί μου αντίστοιχα, είτε δηλώνουν ότι διαφωνούν, άρα θα στείλουν ένα ακόμη έγγραφο διαμαρτυρίας στον υπουργό και τον πρωθυπουργό, είτε λένε ότι αυτό αποτελεί ευθύνη της Κυβέρνησης και ξεμπερδεύουν.\nΔυστυχώς όμως μ΄ αυτό τον τρόπο δεν μιλούν ΓΙΑ ΤΗ ΔΙΚΗ ΤΟΥΣ ΕΥΘΥΝΗ και είναι πάντα πιο εύκολο να μιλάς για τις ευθύνες των άλλων.\nΈχω εκπλαγεί από την αδιαφορία των συνυποψήφιων μου για αυτό το μείζον θέμα.\nΛένε τι θέλουν, δεν λένε όμως πως θα αντιδράσουν αν το θέμα προχωρήσει προς ψήφιση.\nΕμείς είμαστε λοιπόν κατηγορηματικά αντίθετοι με τον τεμαχισμό την απαξίωση και τη πώληση του 30% της μικρής ΔΕΗ. Η μικρή ΔΕΗ προέκυψε ως πρόβλημα για να λύσει το θέμα της ρευστότητας της Επιχείρησης. Αυτό έχει ήδη λυθεί με τις τελευταίες εξελίξεις, την έξοδο της επιχείρησης στις αγορές και το ομολογιακό δάνειο που εξασφάλισε. Άρα προς τι η επιμονή;\nΣύμφωνα με την επίσημη ενημέρωση που έχω πρόκειται ως θέμα να έρθει προς ψήφιση το τελευταίο δεκαήμερο του Ιουνίου.\nΑυτό πρακτικά σημαίνει ότι σε 4 εβδομάδες, μετά τις εκλογές το θέμα θα εισαχθεί για ψήφιση στη Βουλή.\nΑν εμείς είμαστε η Περιφερειακή Αρχή, η πρώτη κίνησή μας ξεκινώντας από τον Υπουργό Εσωτερικών, είναι να δούμε τους αρχηγούς των κομμάτων, τους τοπικούς βουλευτές και τον Πρωθυπουργό. Από τις 26 Μαΐου μέχρι της αρχές Ιουνίου το εκλεγμένο Περιφερειακό Συμβούλιο θα βρίσκεται στην Αθήνα. Και θα κάνει σαφές στον Πρωθυπουργό ότι αν το νομοσχέδιο για την πώληση της μικρής ΔΕΗ ψηφισθεί, τότε καλά θα κάνει να έχει έτοιμο και ένα άλλο άρθρο προς ψήφιση. Αυτό που θα διορίζει Περιφερειάρχη.\nΓιατί εμείς θα παραιτηθούμε. Εμείς έτσι ξέρουμε να αγωνιζόμαστε. Έτσι θα παλέψουμε.\nΔώστε μας τη δύναμη στις 18 του Μάη με την ψήφο σας».\nΣε Σαμαρίνα, Φιλιππαίους και Σμίξη αύριο Τετάρτη ο Γ.Δασταμάνης


Το Πλεκτό Δέντρο των ευχών... :: ΜΕΟΘ :: Θυμιανά Χίου\nΤο Πλεκτό Δέντρο των ευχών...\nΆραγε παντρεύεται η λέξη "Χριστούγεννα" με τη λέξη "εγκλεισμός";;;\nΕμείς στο ΜΕΟΘ τις παντρέψαμε και φτιάξαμε κάτι υπέροχο! Ένα Χριστουγεννιάτικο δέντρο γεμάτο αγάπη, χρώμα και ομορφιά! 18 ζευγάρια χέρια δουλεύουν από τις 9 Νοεμβρίου γι’ αυτό! Θηλιά και σκέψη, θηλιά και ευχή! 650 τετράγωνα χρωματιστά μοτίβα, τόσο ίδια αλλά ταυτόχρονα και τόσο ξεχωριστά... Γιατί κάθε μοτίβο κρύβει πίσω του και μια προσωπικότητα... Το πολιτιστικό εργαστήριο "Πλέξιμο με βελόνες" του ΜΕΟΘ, με υπεύθυνη την κα Κυριακή Χατζαντωνάκη , προσκάλεσε κάθε ενδιαφερόμενο/νη, με όπλο τις βελόνες, να αντιμετωπίσουν δημιουργικά τον εγκλεισμό και να δημιουργήσουν ένα διαφορετικό Χριστουγεννιάτικο δέντρο. Με πολύ κόπο, με πολύ χρόνο και πολύ έννοια ο στόχος επετεύχθη! Τη δράση υποστήριξε και η Κοινότητα Θυμιανών.\nΈνα μεγάλο ευχαριστώ στην Τεχνική υπηρεσία του Δήμου Χίου για τον υπέροχο σκελετό και στον πρόεδρο της Κοινότητας Γιώργο Μαμαλή, για την πρόθυμη και πολύπλευρη βοήθεια του! Ένα μεγάλο ευχαριστώ στην υπεύθυνη του τμήματος Κυριακή Χατζαντωνάκη, στην AΘηνά Κλαδιά για την πολύωρη και περίτεχνη εργασία της και στις χρυσοχέρες εθελόντριες μας! Ας τις ονοματίσουμε... Αγγελική Καφεζή, Δώρα Μπρούσαλη Φύκια, Καλλιόπη Ανδρεάδη, Κούλα Σάτρα, Κούλα Σκουλούδη, Μαρία Κατολέων, Μαρία Τσαμπαρλή, Μαριάνθη Χαρίτου, Μαριέττα Σκανδάλη, Μάρω Μαμαλή, Σέβη Βίγκα, Τούλα Ζεϊμπέκη , Φιλία Χαλάτση, Χαρούλα Πουλάδα , Laurence Celant Fragakis! Και του χρόνου με υγεία!\nΝα σημειώσουμε ότι και η Κοινότητα Καρδαμύλων υλοποιεί ανάλογη δράση παράλληλα με τη δική μας. Έτσι Νότος και Βορράς φτιάχνουν ένα πλεκτό ουράνιο τόξο γεμάτο Χριστούγεννα και ευχές καλύπτοντας όλη τη Χίο μας!!!


Ο γενναιότερος πολεμιστής των Αρκάδων, ΕΥΑΝΔΡΟΣ, που έφερε το αλφάβητο στην Ιταλία, εδραίωσε την επικράτεια των Αρκάδων στην Ρώμη, σκοτώνοντας τον Έρουλο, που είχε… τρεις ζωές! - του Χρ. Βεργέτη | ΑΡΧΕΙΟΝ ΠΟΛΙΤΙΣΜΟΥ\nΑΡΧΙΚΗ ΣΕΛΙΔΑ / ΑΛΦΑΒΗΤΟ / ΑΡΚΑΔΙΑ / ΒΟΙΩΤΙΑ / ΓΕΩΜΥΘΟΛΟΓΙΑ / ΙΤΑΛΙΑ ΑΡΧΑΙΑ / ΜΟΥΣΙΚΗ ΑΡΧΑΙΑ / ΜΥΘΟΛΟΓΙΑ ΕΛΛΗΝΙΚΗ / ΟΠΛΑ ΑΡΧΑΙΑ / Ο γενναιότερος πολεμιστής των Αρκάδων, ΕΥΑΝΔΡΟΣ, που έφερε το αλφάβητο στην Ιταλία, εδραίωσε την επικράτεια των Αρκάδων στην Ρώμη, σκοτώνοντας τον Έρουλο, που είχε… τρεις ζωές! - του Χρ. Βεργέτη\nΟ γενναιότερος πολεμιστής των Αρκάδων, ΕΥΑΝΔΡΟΣ, που έφερε το αλφάβητο στην Ιταλία, εδραίωσε την επικράτεια των Αρκάδων στην Ρώμη, σκοτώνοντας τον Έρουλο, που είχε… τρεις ζωές! - του Χρ. Βεργέτη\nΑΛΦΑΒΗΤΟ , ΑΡΚΑΔΙΑ , ΒΟΙΩΤΙΑ , ΓΕΩΜΥΘΟΛΟΓΙΑ , ΙΤΑΛΙΑ ΑΡΧΑΙΑ , ΜΟΥΣΙΚΗ ΑΡΧΑΙΑ , ΜΥΘΟΛΟΓΙΑ ΕΛΛΗΝΙΚΗ , ΟΠΛΑ ΑΡΧΑΙΑ Edit\nΟ γενναιότερος πολεμιστής των Αρκάδων,\nπου έφερε το αλφάβητο στην Ιταλία,\nεδραίωσε την επικράτεια των Αρκάδων\nστην Ρώμη, σκοτώνοντας τον Έρουλο,\nπου είχε… τρεις ζωές!\nΤου Χρήστου Βεργέτη\nΟ Εύανδρος την εποχή που κυβερνούσε τους Αρκάδες ήταν ο γενναιότερος και πιο καλός πολεμιστής τους, αυτό άλλωστε φανερώνει και το όνομα του που σημαίνει ο καλός άνδρας. Οι παραδόσεις που αφορούν το πρόσωπο του είναι τόσες πολλές που δεν μπορούν να γραφτούν μόνο σε ένα άρθρο.\nΠατέρας του ήταν ο θεός Ερμής και μητέρα του η κόρη του ποταμού Λάδωνα, Θέλπουσα (Νικοστράτη), η οποία ταξείδεψε μαζί του προς τους επτά λόφους και προφήτεψε ότι η πόλη που θα χτιζόταν σε εκείνο το μέρος θα ήταν το κέντρο μιας μεγάλης αυτοκρατορίας. Μετά από αυτή τη προφητεία της δόθηκε το όνομα Καρμεντίνα. Επειδή το όνομα της γυναίκας του είναι άγνωστο υπάρχουν αναφορές που υποστηρίζουν ότι η Καρμεντίνα ήταν σύζυγος του και μητέρα του η Τιμάνδρα, που τον είχε αποκτήσει με τον βασιλιά της Αρκαδίας, Έχεμο.\nΟ Έχεμος είναι γνωστός ως ο πρώτος βασιλιάς που εμπόδισε την κάθοδο των Ηρακλειδών στην Πελοπόννησο, διότι σκότωσε τον αρχηγό τους, Ύλλο, σε μονομαχία. Ενώ η Τιμάνδρα είναι επίσης γνωστή ως κόρη του Τυνδάρεου και της Λήδας, επομένως αδελφή της Ωραίας Ελένης, των Διόσκουρων και της Κλυταιμνήστρας.\nΟ Εύανδρος ήταν εγγονός του ήρωα Πάλλαντα - όπως έχει γραφτεί και σε προηγούμενο άρθρο μας - ΔΙΑΒΑΣΤΕ το ΕΔΩ - μάλιστα ξεκινά από την αρχαία αρκαδική πόλη Παλλάντιον ως αρχηγός των Αρκάδων με προορισμό την Ιταλία. Παιδιά φαίνεται να είχε αρκετά, με πιο γνωστά την Ρώμη και τον Πάλλαντα, όνομα που δόθηκε για την τίμηση του παππού του.\nΑρκετοί σχολιαστές αναζήτησαν τα αίτια της αποδημίας του Ευάνδρου. Ο ιστορικός Πλούταρχος θεωρεί ότι υπήρχε έχθρα του ήρωα με τους Αργείους με αποτέλεσμα να διωχτεί από το τόπο του. Ο Οβίδιος πιστεύει ότι ο Εύανδρος δεν τήρησε τα θρησκευτικά του καθήκοντα. Υπάρχει ακόμα η φήμη ότι αιτία ήταν η απόπειρα δολοφονίας του πατέρα του, Ερμή, η ή πείνα που υπήρχε στην περιοχή.\nΠροσωπική μου άποψη είναι ότι η πραγματική αιτία της φυγής των Αρκάδων ήταν πολύ πιο σημαντική από τους παραπάνω λόγους. Άλλωστε στην Ιταλία, όπως αναφέρεται παρακάτω, υπήρχαν ήδη πριν τους απόδημους του Παλλαντίου αρκαδικοί οικισμοί.\nΕπίσης, οι άποικοι από το Παλλάντιον Αρκαδίας έφεραν μια άξια θρησκευτική παράδοση στην νέα περιοχή, άρα δεν θα ήταν δυνατόν ο ηγέτης τους να είχε αμελήσει τα θρησκευτικά του καθήκοντα ή να είχε διαπράξει κάποια άδικη δολοφονία. Ίσως να υπήρξε μια εμφύλια διαμάχη στην Αρκαδία, ικανή να οδηγήσει τους ηττημένους στην έξοδο από την πατρική τους γη, μια άποψη που υποστηρίζει ο Διονύσιος Αλικαρνασσεύς.\nΌπως και να έχει ο Εύανδρος και οι σύντροφοι του φτάνουν στην Ιταλία 60 έτη πριν τον Τρωικό πόλεμο. Εκεί θα χρειαστεί να πολεμήσει με έναν μεγάλο εχθρό, τον βασιλιά Έρουλο, από την πόλη (μετέπειτα γνωστή ως) Πραίνεστο. Στην Αινειάδα ο Έρουλος φέρεται να κληρονομεί παράξενα χαρίσματα από την μητέρα του, Φερονία, όπως τρεις ζωές και τρία ιδιαίτερα όπλα. Ο Εύανδρος σκότωσε τον Έρουλο τρεις φορές την ίδια μέρα και έγινε ο πιο δυνατός βασιλιάς της χώρας. Οι εντόπιοι κάτοικοι της Ιταλίας υποδέχτηκαν τον ισχυρό βασιλιά με μεγάλη χαρά. Ένας από τους λόγους αυτής της υποδοχής ήταν ότι και οι ίδιοι κατάγονταν από την Αρκαδία. Πολλά έτη πριν είχε υπάρξει άλλη μια μεγάλη αποστολή των προγόνων τους προς την Ιταλική Χερσόνησο με αρχηγό τον Οίνωτρο, υιό του βασιλιά Λυκάονα.\nΟι δεσμοί μεταξύ των δύο περιοχών από ό,τι φαίνεται συνεχίζονταν ακατάπαυστα μετά την αποστολή του Οινώτρου μέχρι τον Εύανδρο γι’ αυτόν τον λόγο οι συνθήκες ήταν πολύ καλές για όσους ήθελαν να φύγουν από την αρκαδική γη.\nΟι Αρκάδες μαζί με τον αρχηγό τους Εύανδρο έφεραν από την πατρίδα στην νέα γη, το αλφάβητο, ή μερικά από τα γράμματα, νόμους που προστάτευαν την πολιτεία, και στον τομέα της μουσικής αρκετά όργανα, όπως τρίγωνα, λύρες και αυλούς. Στον θρησκευτικό τομέα δίδαξαν την τέλεση θυσιών, έφεραν την λατρεία της θεάς Δήμητρας, της Νίκης, της Καρμεντίνας, του Ιππίου Ποσειδώνος και του θεού Πάνα, μια λατρεία που εξελίχθηκε στην μεταγενέστερη εορτή Λουπερκάλια. Άξιο επίτευγμά τους ήταν η δημιουργία νέων πόλεων, με πιο διάσημη το Παλλάντιον, που βρισκόταν στον Παλλατίνο λόφο, μια πόλη που επήρε το όνομά της από το αρκαδικό Παλλάντιον, προς τιμήν του ήρωα Πάλλαντα.\nΣτον Εύανδρο επίσης αποδίδεται η εφεύρεση της πολεμικής ασπίδας.\nΟ αλκαίος Ηρακλής αφού νίκησε τον ποιμένα Γηρυόνη και του πήρε τα βόδια ολοκληρώνοντας ακόμη έναν άθλο που του είχε βάλει ο εξάδελφος του, Ευρυσθέας, σταμάτησε προσωρινά για να αναπαυτεί και να φάνε τα ζώα στον Αβεντίνο λόφο, έναν από τους επτά λόφους που θα χτιζόταν μετά από χρόνια η Ρώμη. Κοντά στον λόφο βρίσκεται ένας γίγαντας ο Κάκος ο οποίος βγάζει φωτιά από το στόμα (ηφαίστειο) και δημιουργεί πολλά προβλήματα στους κατοίκους της περιοχής. Ο Ηρακλής κοιμάται και τότε βρίσκει την ευκαιρία ο πονηρός γίγαντας να κλέψει μερικά από τα βόδια. Μόλις ο Ηρακλής ξυπνά και αντιλαμβάνεται την κλοπή, βρίσκει τον Κάκο, τον νικά και παίρνει πίσω τα ζώα του. Μαθαίνοντας οι κάτοικοι ότι απαλλάχτηκαν από τον δυνάστη τους, έκαναν μεγάλη εορτή προς τιμήν του λυτρωτή τους, τον στεφάνωσαν, όπως και τους εαυτούς τους. Έπειτα ο βασιλιάς τους, Εύανδρος, φιλοξένησε τον Ηρακλή. Μάλιστα μετά από προφητεία της μητέρας του, ότι ο Θηβαίος Ηρακλής θα θεωθεί, ο Αρκάς βασιλιάς γίνεται ο πρώτος που του στήνει βωμό, προσφέροντας λατρεία στον Θηβαίο ήρωα.\nΤην ιστορία με την διαμονή και τις περιπέτειες του Ηρακλή διηγείται ο Εύανδρος στον συμπατριώτη του Αινεία, για να του εξηγήσει την αιτία της λατρείας του Ηρακλή. Ο Αινείας, ήρωας των Τρώων Ελλήνων, έφτασε στο παλλάτι του Ευάνδρου, μαζί με τον πατέρα του Αγχίση, αναζητώντας νέο βασίλειο μετά την καταστροφή της Τροίας. Ο Αγχίσης μιλά με τον γηραιό πια βασιλιά Εύανδρο και διαπιστώνουν ότι έχουν κοινή αρκαδική καταγωγή, από τον βασιλιά Άτλαντα. Προβλήματα στην εγκατάστασή του στην Ιταλική χερσόνησο βρίσκει και ο Αινείας με τους συντρόφους του, ακριβώς όπως και ο Εύανδρος. Εχθροί του είναι οι Αρκάδες εγγονοί του ήρωα Αμφιάραου, ο Κατίλλος, ο Κόρας και Τίβουρτος, οι οποίοι βασιλεύουν μάλλον στην αρχαία πόλη Τίβυρα, πλησίον της μεταγενέστερης Ρώμης. Ο Εύανδρος ενθυμούμενος τους συγγενικούς δεσμούς, αλλά και τις παρόμοιες περιπέτειές του με τον Αινεία, του δίνει στρατιωτική βοήθεια με αρχηγό τον υιό του Πάλλαντα, με την οποία νικούν σε μεγάλη μάχη στο Λάτιο, την πόλη της Τιβύρας. Έτσι ο Αινείας εξασφαλίζει την παραμονή και την μελλοντική του εξουσία στην Ιταλία.\nΜετά τον θάνατό του, ο σπουδαίος Εύανδρος θεοποιήθηκε. Γι’ αυτό στήθηκε από τον λαό ιερός βωμός, προς τιμήν του στον Αβεντίνο λόφο της Ρώμης…\nΠΗΓΗ: ΑΡΧΕΙΟΝ ΠΟΛΙΤΙΣΜΟΥ, 15.3.2022.\nAntiguidades romanas , i. 31\nAb Urbe Condita , 1.5.1\nΒΥΖΑΝΤΙΟΣ Στέφ. «ΕΘΝΙΚΑ»\nΔΙΟΝΥΣΙΟΣ ΑΛΙΚΑΡΝΑΣΣΕΥΣ «ΡΩΜΑΙΚΗ ΑΡΧΑΙΟΛΟΓΙΑ»\nEscher «Euandros» στο «Paulys Realencyclopaedie der classischen Altertumswissenschaften».\nΛΕΚΑΚΗΣ Γ. «ΑΠΟΓΟΝΟΙ ΑΡΚΑΔΩΝ ΟΙ ΙΤΑΛΟΙ», εφημ. «Έθνος της Κυριακής», 20.4.2003.\nΟΒΙΔΙΟΣ « ΜΕΤΑΜΟΡΦΩΣΕΙΣ»\n Η πόλη είχε πάρει το όνομά της από τον Πραίνεστο, υιό του Οδυσσέα και της Κίρκης.\n Η Φερονία ήταν θεά των Ρωμαίων που είχε σχέση με την άγρια ζωή στη φύση.\n Τα Λουπερκάλια ήταν εορτή των Ρωμαίων. Το όνομα προέρχεται από τη Λατινική λέξη lupus που σημαίνει λύκος. Τα Λύκαια ήταν μεγάλη εορτή των Αρκάδων που έφεραν τη λατρεία τους στην περιοχή της Ρώμης και εξελίχθηκε με το καιρό σε Λουπερκάλια - ΑΚΟΥΣΤΕ σχετική ραδιοφωνική εκπομπή του Γ. Λεκάκη για τα ΛΥΚΑΙΑ, ΕΔΩ.\n Ο Άτλας ήταν βασιλιάς της Αρκαδίας και παππούς του θεού Ερμή. Εκεί βρίσκεται ο συγγενικός δεσμός με τον Εύανδρο.\nγενναιος πολεμιστης Αρκαδες, ΕΥΑΝΔΡΟΣ, αλφαβητο Ιταλια, Αρκαδια Ρωμη ερουλος, τρεις ζωες, Βεργετης, θεος Ερμης ποταμος Λαδωνας, ποταμιος λαδων, Θελπουσα Νικοστρατη 7 επτα λοφοι επταλοφος προφητεια ρωμαικη αυτοκρατορια Καρμεντινα Τιμανδρα, βασιλιας Αρκαδιας, Εχεμος καθοδος των Ηρακλειδων δωριεων δωριεις Πελοποννησος, υλλος μονομαχια Τυνδαρεως Ληδα Ωραια Ελενη Διοσκουροι Κλυταιμνηστρα, εγγονος ηρωας Παλλαντας Παλλας αρχαια αρκαδικη πολη Παλλαντιον, παππους Παλλαντιο, σχολια αποδημια ιστορικος Πλουταρχος εχθρα Αργειοι αργος Οβιδιος θρησκευτικα καθηκοντα αποπειρα δολοφονιας θεου πεινα δολοφονια, φυγη αποδημοι θρησκευτικη παραδοση αμελεια αδικια εμφυλιος ηττα εξοδος Διονυσιος Αλικαρνασσευς, Τρωικος πολεμος, τροια τρωικα, Πραινεστος Αινειαδα χαρισμα Φερονια ζωη τρια οπλα, 3, τρεις φορες Ιταλικη Χερσονησος Οινωτρος, βασιλευς Λυκαονας λυκαων, γραμματα, γραμμα νομοιι νομος πολιτεια, μουσικη μουσικα οργανα, τριγωνο, λυρα αυλος θρησκεια θυσια θεα Δημητρα, Νικη, Ιππιος Ποσειδωνας Πανας, Ποσειδων Παν εορτη Λουπερκαλια Παλλατινος λοφος, ηρως εφευρεση πολεμικη ασπιδα αλκαιος Ηρακλης ποιμενας ποιμην Γηρυονης βοδια βοδι αθλος εξαδελφος, Ευρυσθεας, αναπαυση ζωα κρεοφαγια Αβεντινος λοφος, γιγαντας Κακος φωτια στομα ηφαιστειο γιγας κλοπη γιορτη λυτρωτης λυτρωση στεφανι φιλοξενια θηβα Θηβαιος θεωση Αρκας βωμος, Αινειας, Τρωες Ελληνες Αγχισης, Ατλαντας Ατλας, Αμφιαραος, Κατιλλος Κορας Τιβουρτος, Τιβυρα, συγγενεια δεσμος, στρατος μαχη Λατιο, θεοποιηση Οδυσσεας οδυσσευς Κιρκη, Ρωμαιοι αγρια ζωη φυση λατινικη λουπους lupus λυκος Λυκαια


Η αίθουσα ελέγχου του Reactor 4 του Chernobyl είναι πλέον ανοικτή στους τουρίστες - iGuRu\nΗ αίθουσα ελέγχου του Reactor 4 του Chernobyl είναι πλέον ανοικτή στους τουρίστες\nΗ περίφημη αίθουσα ελέγχου του αντιδραστήρα 4 του Chernobyl είναι πλέον ανοικτή στους τουρίστες, αρκεί να φορούν ειδική προστατευτική στολή.\nΣύμφωνα με το CNN, η ραδιενεργή αίθουσα ελέγχου στον Αντιδραστήρα 4 του Πυρηνικού Σταθμού του Chernobyl (Τσερνομπίλ), που καταστράφηκε το 1986 μετά από πυρηνικό ατύχημα, είναι πλέον ανοιχτή για τους τουρίστες, εφ’όσον φορούν προστατευτική στολή, κράνος και γάντια.\nΤα τουριστικά πρακτορεία του Chernobyl επιβεβαίωσαν ότι η αίθουσα ελέγχου είναι πλέον ανοιχτή για καθοδηγημένες ξεναγήσεις, μετά από την απόφαση του Ουκρανού προέδρου Volydymyr Zelensky, για διακήρυξη της περιοχής ως επίσημο τουριστικό αξιοθέατο. Αυτοί που εισέρχονται στη μονάδα πρέπει στη συνέχεια να υποβληθούν σε δύο τεστ ακτινολογίας για να μετρήσουν την έκθεση τους σε μολυσματικούς παράγοντες.\nΤο Chernobyl και η γειτονική πόλη Πρίπυατ είναι το επίκεντρο μίας απαγορευμένης ζώνης περίπου 3.200 τετραγωνικών χιλιομέτρων, αν και τμήματα της περιοχής έχουν επισκεφθεί οι τουρίστες, εδώ και αρκετούς μήνες. Ο αντιδραστήρας 4, συμπεριλαμβανομένης της αίθουσας ελέγχου, υπήρξε μία απαγορευμένη περιοχή για όλους, εκτός από μια χούφτα επιστημόνων. Σύμφωνα με το Ruptly , η ακτινοβολία στο δωμάτιο είναι περίπου 40.000 φορές υψηλότερη από την κανονική.\nΌσον αφορά το τι πρέπει να περιμένουμε, το 2011 ο Guardian ανέφερε ότι το δωμάτιο είχε απογυμνωθεί σε μεγάλο βαθμό από τους πλαστικούς διακόπτες οργάνων από «κυνηγούς σουβενίρ», αν και ορισμένα αντικείμενα, όπως τα διαγράμματα που αναφερόντουσαν στη συμπεριφορά του αντιδραστήρα καθώς και τα καλώδια παρέμειναν ανέπαφα (πιθανότατα επειδή δεν έχουν γραφίτη). Ο σοβαρά κατεστραμμένος αντιδραστήρας της μονάδας 4 και η αρχική σαρκοφάγος καλύφθηκαν σε ένα τόξο των 32.000 τόνων που ονομάζεται New Safe Confinement.\nΟ Sergiy Ivanchuk, διευθυντής του SoloEast, δήλωσε στο Reuters τον Ιούνιο ότι οι κρατήσεις του για εκδρομές είχαν αυξηθεί κατά 30% τον Μάιο του 2019 σε σύγκριση με τα προηγούμενα χρόνια, ενώ οι κρατήσεις για τους καλοκαιρινούς μήνες είχαν αυξηθεί κατά 40%.\nΓια την ιστορία, το πυρηνικό ατύχημα του Chernobyl είχε γίνει το 1986 είχε ως αποτέλεσμα 28 θανάτους από οξείας έκθεση σε ακτινοβολία και 15 θανάτους από καρκίνο του θυρεοειδούς. Ο πλήρης αριθμός των θανάτων παραμένει αντικείμενο διαφωνίας, με τις περισσότερες εκτιμήσεις να συνδέουν τον αριθμό των αναμενόμενων μακροχρόνιων περιπτώσεων καρκίνου από την καταστροφή, σε δεκάδες χιλιάδες. Η Ελλάδα είχε επηρεαστεί από το ραδιενεργό σύννεφο και ιδιαίτερα η Βόρεια Ελλάδα και η Θεσσαλία. Διαβάστε σχετικά εδώ.\nVLC Media Player 3.0.6 κατεβάστε τη νέα έκδοση


τελος επιτηδευματος μπαινει σε υποκαταστημα ανεξαρτητα τη χρηση του ? - Έκτακτες εισφορές - έκτακτα τέλη και λοιπές έκτακτες επιβαρύνσεις - Ειδικός φόρος επί ακινήτων, Ε.Τ.ΗΔ.Ε. - Κοινότητα Λογιστών Βήμα συζητήσεων\nAsked by MARMAKE\nΚανονικότατα. Τέλος επιτηδεύματος πληρώνουν όλα τα υποκαταστήματα, ανεξαρτήτου χρήσης (αποθήκες, γραφεία κλπ). 600€\nΣΥΝΑΔΕΛΦΟΙ ΝΑ ΡΩΤΗΣΩ ΚΑΤΙ Η ΠΟΛ.1149/20.6.2013 ΛΕΕΙ ΟΤΙ ΣΥΜΦΩΝΑ ΜΕΤΗΝ ΠΑΡΑΓΡΑΦΟ 3 ΤΟΥ ΑΡΘ.31 ΤΟΥ ν. 3986/2011 ΕΞΑΙΡΟΥΝΤΑΙ ΑΠΟ ΥΠΟΧΡΕΩΣΗ ΚΑΤΑΒΟΛΗΣ ΤΕΛΟΥΣ ΕΠΙΤΗΔΕΥΜΑΤΟΣ ΟΙ ΕΠΙΧΕΙΡΗΣΕΙΣ,ΦΥΣΙΚΑ Η ΝΟΜΙΚΑ ΠΡΟΣΩΠΑ ΠΟΥ ΑΣΚΟΥΝ ΤΗΝ ΔΡΑΣΤΗΡΙΟΤΗΤΑ ΤΟΥΣ ΑΠΟΚΛΕΙΣΤΙΚΑ ΣΕ ΧΩΡΙΑ ΜΕ ΠΛΗΘΥΣΜΟ ΕΩΣ 500 ΚΑΤΟΙΚΟΥΣ ΚΑΙ ΝΗΣΙΑ ΕΩΣ 3100.\nΕΞΑΙΡΟΥΝΤΑΙ ΤΕΛΙΚΑ ΤΑ ΝΟΜΙΚΑ ΠΡΟΣΩΠΑ?\nΡΩΤΑΩ ΓΙΑΤΙ ΣΤΕΛΝΩ Φ-01 010 ΚΑΙ ΜΟΥ ΧΡΕΩΝΕΙ ΤΕΛΟΣ 800 ΕΥΡΩ ΚΑΙ ΣΕ ΑΛΛΟΥΣ ΟΧΙ (ΝΟΜΙΚΑ ΠΡΟΣΩΠΑ ) ΜΕ ΕΔΡΑ ΤΟ ΙΔΙΟ ΧΩΡΙΟ.\nτο γραφειο , δεν ειναι υπ/μα\nαρα δεν πληρωνει Τ . Ε - ΕΝΝΟΙΑ ΥΠ/ΤΟΣ ΑΡ 4 ΚΦΑΣ ΣΤΑΜΑΤΟ ΣΕΛ.207 ΘΕΜΑ 162


Συνταγές : Menu για πικ νικ στον Άλιμο\nMENU ΓΙΑ ΠΙΚ ΝΙΚ ΣΤΟΝ ΑΛΙΜΟ\nΘΕΤΙΚΕΣ: 21 ΑΡΝΗΤΙΚΕΣ: 6\nΑπολαύστε την «περιπέτεια» του μπάνιου με ένα λουκούλλειο πικ νικ στην ακρογιαλιά. Αλλά, σας θέλω μερακλήδες! Μην ακούσω κουβέντα για πλαστικά σερβίτσια μιας χρήσης. Θα βρείτε στα μαγαζιά εξαιρετικής ποιότητας πλαστικά σερβίτσια με πολύ καλοκαιρινά χρώματα και σε πολύ καλές τιμές. Δώστε μια νότα γκλαμουριάς στο γεύμα σας με όμορφες λινές πετσέτες, δεμένες με μεράκι και θαλασσινό πνεύμα (χρησιμοποιήστε όστρακα, ξυλάκια της θάλασσας...). Προμηθευτείτε οπωσδήποτε παγάκια για να διατηρηθούν δροσερά τα αναψυκτικά και οι μπύρες σας, πάρτε μια μεγάλη σαμπανιέρα μαζί σας και μην ξεχάσετε τις σακούλες των σκουπιδιών.\nΚαλέστε τους κολλητούς σας, κάντε καταμερισμό στο τι θα κουβαλήσει ο καθένας : πτυσσόμενο τραπέζι και καρέκλες, κιβώτιο με παγάκια, το ψυγειάκι για τα τρόφιμα. Αν δεν θέλετε να κουβαλήσετε τραπέζια και καρέκλες μπορείτε να πάρετε τα μεγάλα μαξιλάρια της βεράντας σας και να χρησιμοποιήσετε για τραπέζι τις κούτες που θα μεταφέρετε τα τρόφιμα.\nΑπολαύστε το γεύμα με τους φίλους σας δίπλα στο κύμα σαν άρχοντες... δίνοντας μαθήματα αισθητικής στους γύρω σ ας που έχουν πήξει στο πλαστικό φαγητό και στα ταπεράκια. Η ποιότητα άλλωστε δεν κοστίζει είναι τρόπος ζωής, θέμα προσωπικής επιλογής!\nΕίμαστε έτοιμοι για το μενού τώρα. Απλά θα σας δώσω μερικές ιδέες να επιλέξετε ανάμεσά τους, εσείς μπορείτε να δημιουργήσετε τις δικές σας παραλλαγές και θα διαπιστώσετε άλλη μια φορά ότι μπορούμε να πρωτοτυπήσουμε ακόμα και με φαγητά που έχουν μείνει στο ψυγείο από τις προηγούμενες μέρες. Είπαμε: όλα είναι θέμα στυλ.\nMenu (για 6 άτομα):\nΡολό πιπεριάς με τυρί\nΡολό πιπεριάς με τόνο\nΤορτίγιες με χωριάτικη σαλάτα\nΜακαρόνια κοχυλάκια σαλάτα με άρωμα λεμονιού\nΟμελέτα –plum cake με κολοκυθάκια και δυόσμο\nΚέικ με μανούρι και φράουλες\nPhiladelphia, Γλυκά, Ζυμαρικά, Μεζέδες, ορεκτικά\nmenu, μενού, πικ, νικ, Άλιμος, καλάθι, εξοχή, εκδρομή, παραλία, ρολό, πιπεριάς, πιπεριά, τορτίγιες, χωριάτικη, σαλάτα, μακαρόνια, κοχυλάκια, ομελέτα, plum, cake, κέικ, μανούρι, παστίτσιο, φράουλες\nΡολό πιπεριάς γεμιστό\n1 κονσέρβα πιπεριές Φλωρίνης κόκκινες\n1 κονσέρβα πιπεριές Φλωρίνης κίτρινες\n200 γραμ. τυρί τύπου Φιλαδέλφεια\n50 γραμ. τριμμένο έμμενταλ\n2 κουτ. γλυκού τριμμένο φρέσκο θυμάρι\n200 γραμ. τόνο στο λάδι\nμερικές πράσινες ελιές ψιλοκομμένες\nψίχα μπαγιάτικου ψωμιού τριμμένη\nΑποφασίστε ποιο χρώμα πιπεριάς θα χρησιμοποιήσετε για τη γέμιση με τυρί και ποιο για τον τόνο.\nΒγάζουμε προσεκτικά από το βαζάκι τις πιπεριές και τις στραγγίζουμε πολύ καλά σε χαρτί κουζίνας. Αν είναι ολόκληρες οι πιπεριές, τις κόβουμε κατά μήκος σε φέτες ώστε να μπορέσουμε να φτιάξουμε ατομικά ρολάκια. Χρειαζόμαστε 12 ρολό, δυο για κάθε καλεσμένο.\nΓέμιση με τόνο: Στο μιξεράκι της κουζίνας βάζουμε τον τόνο με το λάδι της κονσέρβας, τη κάπαρη, μια κουταλιά από τα αρωματικά βότανα (εκτός του βασιλικού). Γυρίζουμε το μιξεράκι μέχρι να πάρουμε μια όμορφη κρέμα αρκετά πηκτή ώστε να «στέκεται», για να το πετύχουμε αυτό ρίχνουμε όσο χρειαστεί από τη τριμμένη ψίχα ψωμιού.\nΓέμιση με τυρί: Σε ένα μπολάκι βάζουμε τα τυριά και τα ανακατεύουμε με ένα κουτάλι μέχρι να πάρουμε ένα ομοιογενές μείγμα, ρίχνουμε τον ψιλοκομμένο βασιλικό και τα άλλα αρωματικά, ανακατεύουμε καλά και βάζουμε το μείγμα στο ψυγείο.\nΠαίρνουμε μια- μια φέτα τις πιπεριές και τις γεμίζουμε με το μείγμα : τις κίτρινες με τον τόνο, τις κόκκινες με το τυρί. Τις κλείνουμε καλά με τη βοήθεια μιας- δυο οδοντογλυφίδων, τις τοποθετούμε σε δυο διαφορετικά (ανάλογα με το χρώμα-γεύση) μπολάκια, τις σκεπάζουμε, τις βάζουμε στο ψυγείο μέχρι να τις πάρουμε μαζί μας.\n6 τορτίγιες (βρίσκονται σε όλα τα super market)\n12 πράσινες γλυκιές πιπεριές «κέρατο» (ήδη τηγανισμένες)\nκρεμμυδάκι κόκκινο ξερό\nελιές μαύρες χωρίς κουκούτσι ή και κομμένες σε φέτες\n4-5 τομάτες (διαλέγουμε με πολύ σάρκα, σφικτές)\nφτιάχνουμε ένα μείγμα από αρωματικά βότανα ψιλοκομμένα (μαϊντανός, βασιλικός, θυμάρι)\nμερικές σταγόνες ξύδι βαλσάμικο\nπαρθένο ελαιόλαδο, αλατάκι, πιπεράκι\nΣε ένα μπολ κόβουμε σε φέτες το κρεμμύδι, προσθέτουμε τις ελιές, τα αρωματικά βότανα, μερικές σταγόνες βαλσάμικο, λίγο λαδάκι, φρεσκοτριμμένο πιπέρι. Ανακατεύουμε καλά τα υλικά και βάζουμε το μπολ στο ψυγείο σκεπασμένο με τη μεμβράνη. Αν δεν έχουμε τηγανητές πιπεριές από τις προηγούμενες μέρες, τηγανίζουμε μερικές πράσινες γλυκές πιπεριές.\nΠλένουμε πολύ καλά τις τομάτες, τις κόβουμε στη μέση και αφαιρούμε τους σπόρους, τις κόβουμε σε κύβους και τις βάζουμε σε ένα σουρωτήρι αρκετή ώρα μέχρι να φύγουν τα υγρά τους.\nΌταν οι τομάτες στεγνώσουν, τις προσθέτουμε στο μείγμα του κρεμμυδιού, ρίχνουμε και τις πιπεριές κρύες, ανακατεύουμε προσεκτικά τα υλικά, ξανασκεπάζουμε τη σαλάτα με τη μεμβράνη και τη διατηρούμε στο ψυγείο. Καλό θα ήταν να παίρναμε το μπολ μαζί μας, καλά σκεπασμένο και να φτιάχναμε επί τόπου τις τορτίγιες ώστε να μην μαλακώσουν από τα υγρά της σαλάτας.\nΛίγο πριν να σερβίρουμε, κόβουμε στη μέση τις τορτίγιες και δημιουργούμε με κάθε κομμάτι ένα «χωνάκι» το οποίο γεμίζουμε με το μείγμα της σαλάτας φροντίζοντας να πάει σε κάθε τορτίγια από μία πιπεριά. Αναλογούν δυο τορτίγιες για κάθε άτομο (είναι μικρές).\nΣαλάτα μακαρόνια κοχυλάκια με άρωμα λεμονιού\n300 γραμ. μακαρόνια σε σχήμα κοχυλιού\n1 κονσέρβα σολομού (ή τόνου)\n1 κουτ. γλυκού τριμμένο σχινόπρασο (αν βρείτε φρέσκο ακόμα καλύτερα)\nτρίβουμε με το ειδικό εργαλείο τη φλούδα από ένα μεγάλο λεμόνι\nΠλένουμε πολύ καλά τα καρότα και τα τρίβουμε στον τρίφτη.\nΣε ένα μπολ αδειάζουμε τη κονσέρβα του ψαριού (αφού την στραγγίσουμε πρώτα). Με ένα πιρούνι ανακατεύουμε το ψάρι να διαλυθεί, προσθέτουμε τα καρότα, το χυμό και τη τριμμένη φλούδα του λεμονιού, λίγο λαδάκι, μπόλικο πιπεράκι. Ανακατεύουμε καλά με ένα ξύλινο κουτάλι. Σκεπάζουμε το μπολ με τη μεμβράνη και το αφήνουμε στο ψυγείο για να μαριναριστεί τουλάχιστον μια ώρα (ή και από το βράδυ).\nΒράζουμε τα μακαρόνια σε μπόλικο νερό στο οποίο έχουμε ρίξει 2 κουταλιές λάδι και το φινόκιο (για να αποκτήσουν υπέροχο άρωμα) καθαρισμένο και κομμένο στα τέσσερα. Βράζουμε τα μακαρόνια μας al dente, αφαιρούμε τα κομμάτια του φινόκιο, στραγγίζουμε πολύ καλά τα μακαρόνια στο σουρωτήρι και αμέσως τα βάζουμε σε μια καθαρή πετσέτα κουζίνας ώστε να στραγγίξουν εντελώς από το νερό αλλά και τον ατμό.\nΌταν κρυώσουν απολύτως τα μακαρόνια, τα ρίχνουμε στο μείγμα του ψαριού και ανακατεύουμε πολύ καλά με ένα ξύλινο κουτάλι. Αρωματίζουμε με τα βότανα και αν χρειαστεί, προσθέτουμε λίγο ελαιόλαδο (προσέχουμε να μην κολλάνε τα μακαρόνια μεταξύ τους, για αυτό χρησιμοποιείστε όσο ελαιόλαδο χρειάζεται).\nΣκεπάζουμε το μπολ της μακαρονάδας και τη διατηρούμε στο ψυγείο μέχρι να την πάρουμε μαζί μας.\n4 μεγάλα, τρυφερά κολοκυθάκια\n1 κουτ. γλυκού σχινόπρασο\nλίγη φυτίνη για να αλείψουμε το ταψάκι\nΘα μας χρειαστεί ένα ταψάκι μακρόστενο για κέικ των 20 cm (μπορούμε να χρησιμοποιήσουμε αυτά της μιας χρήσης).\nΠλένουμε τα κολοκυθάκια και τα κόβουμε κατά μήκος σε φέτες, τα στραγγίζουμε πολύ καλά σε απορροφητικό χαρτί κουζίνας.\nΣε ένα τηγάνι βάζουμε λαδάκι, ρίχνουμε το σκόρδο και πριν καεί το αφαιρούμε, στη συνέχεια τηγανίζουμε τα κολοκυθάκια μέχρι να πάρουν ένα όμορφο χρώμα. Τα βάζουμε σε απορροφητικό χαρτί να στραγγίξουν εντελώς από το λάδι, ρίχνουμε αλάτι, πιπέρι και τα ψιλοκομμένα αρωματικά βότανα. Αφήνουμε να κρυώσουν.\nΧτυπάμε τα αβγά πολύ καλά, ρίχνουμε στο μείγμα την παρμεζάνα, την κρέμα γάλακτος, λίγο αλατάκι και πιπέρι. Χτυπάμε πολύ καλά το μείγμα. Στο τέλος προσθέτουμε και τα κρύα κολοκυθάκια.\nΠροθερμαίνουμε τον φούρνο στους 180 βαθμούς. Σε ένα βαθύ ταψί βάζουμε νερό βρασμένο για να δημιουργήσουμε ένα «μπάνιο της Μαρίας» :-) (μπεν μαρί).\nΑλείφουμε τη φόρμα με το βούτυρο και ρίχνουμε μέσα την ομελέτα.\nΒάζουμε το ταψάκι της ομελέτας μέσα στο μπεν μαρίν και ψήνουμε τα αβγά για 40 περίπου λεπτά.\nΌταν ολοκληρωθεί το ψήσιμο βγάζουμε την ομελέτα από το φούρνο, την αφήνουμε να κρυώσει, τη σκεπάζουμε με αλουμινόχαρτο και τη βάζουμε στο ψυγείο μέχρι να την χρειαστούμε.\nΤην ώρα του σερβιρίσματος ξεφορμάρουμε την ομελέτα σε ένα όμορφο πιάτο και την κόβουμε σε χοντρούτσικες φέτες .\nΣυνοδευτικό: Στις ομελέτες με χορταρικά μπορούμε να βάλουμε δίπλα σαν συνοδευτικό φινόκιο σαλάτα, ως εξής : ψιλοκόβουμε το φινόκιο και το σερβίρουμε με ένα ντρέσινγκ από λάδι, βαλσάμικο, αλάτι, πιπέρι.\nΜπορείτε να βρείτε τη συνταγή για παστίτσιο στο αρχείο του site.\n600 γραμ. μανούρι\n420 γραμ. αλεύρι\nτριμμένη φλούδα από ένα λεμόνι\n50 γραμ. διάφορα είδη σταφίδας (Κορινθιακή, μαύρη κλπ)\nΣε ένα μπολάκι βάζουμε τις σταφίδες μαζί με νερό ώστε να μουλιάσουν για 15 περίπου λεπτά.\nΒάζουμε σε ένα μεγάλο μπολ το τυρί και τη ζάχαρη. Δουλεύουμε αυτά τα δυο υλικά πολύ καλά μέχρι να γίνουν κρέμα, προσθέτουμε τους κρόκους από τα αβγά, 400 γραμμάρια αλεύρι και τη μαγιά. Συνεχίζουμε να δουλεύουμε το μείγμα. Αρωματίζουμε με το ανθόνερο και τη φλούδα του λεμονιού.\nΧτυπάμε τα ασπράδια των αβγών σε μαρέγκα, ρίχνουμε ελάχιστο αλατάκι. Καλύτερα να χρησιμοποιήσουμε το μίξερ για να έχουμε γρήγορα και καλό αποτέλεσμα.\nΌταν η μαρέγκα ετοιμαστεί, τη ρίχνουμε στο μείγμα του τυριού ανακατεύοντας με μια σπάτουλα πολύ καλά ώστε να αναμειχθούν τα υλικά.\nΣτραγγίζουμε τις σταφίδες, τις στεγνώνουμε με χαρτί κουζίνας πολύ καλά , τις βάζουμε σε ένα στεγνό σουρωτήρι, ρίχνουμε το υπόλοιπο αλεύρι (20 γραμ.) , ανακατεύουμε και μετά τινάζουμε το σουρωτήρι ώστε να μείνει ελάχιστο αλεύρι πάνω στις σταφίδες. Ρίχνουμε τις σταφίδες στο μείγμα και ανακατεύουμε.\nΘα μας χρειαστεί ένα ταψάκι 20 – 22 cm. Καλύπτουμε τη βάση με λαδόκολλα και ρίχνουμε μέσα το μείγμα, το στρώνουμε όμορφα με μια σπάτουλα.\nΨήνουμε το γλυκό μας στον προθερμασμένο φούρνο για 55 περίπου λεπτά μέχρι να πάρει όμορφο χρώμα και στη δοκιμή να βγαίνει καθαρό το μαχαίρι μας.\nΒγάζουμε το γλυκό μας από το ταψάκι, το τοποθετούμε σε ένα όμορφο σκεύος ή στο ειδικό για τα κέικ σκεύος και το αφήνουμε να κρυώσει εντελώς. Το διατηρούμε στο δωμάτιο και για να το μεταφέρουμε –αν το σκεύος μας δεν καλύπτεται- το σκεπάζουμε με αλουμινόχαρτο.\nΣυνοδευτικό: Αυτό το γλυκό συνοδεύεται υπέροχα από μια φρουτοσαλάτα με φράουλες. Διαλέξτε όμορφες φράουλες, τις κόβετε σε φέτες, ρίχνετε ζάχαρη, λίγα φυλλαράκια δυόσμου και το αφήνετε καλά σκεπασμένο στο ψυγείο.\nΤο κέικ μας σερβίρεται σε φέτες βάζοντας στο πλάι του πιάτου από μια γενναία κουταλιά φρουτοσαλάτας.\nΕίμαι τις άποψης ότι στη παραλία πρέπει να αποφεύγονται τα οινοπνευματώδη και κυρίως το κρασί. Μπορείτε να συνοδέψετε τα φαγητά σας με κρύα μπύρα που θα την διατηρήσετε κρύα με τον πάγο που έχετε μαζί σας, μην παραλείψετε μέσα στο πάγο να βάλετε και τα ποτήρια για τη μπύρα.\nΠιείτε άφθονους χυμούς σε φυσική γεύση ή φτιάξτε κοκτέιλ χυμών και με λαχανικά και με φρούτα. Δεν βρίσκω καθόλου άσχημες ορισμένες γεύσεις από τους τυποποιημένους χυμούς των γνωστών εταιρειών. Πάντως να αποφύγετε τα ανθρακούχα ποτά γιατί με τη ζέστη όχι μόνο δεν σας ξεδιψάνε αλλά μας «φουσκώνουν» περισσότερο.\nΔώστε τον καλύτερο εαυτό σας στο σερβίρισμα. Στρώστε το όμορφο λινό σας τραπεζομάντιλο είτε πάνω στο πτυσσόμενο τραπέζι, είτε πάνω στα κιβώτια μεταφοράς. Βάλτε ένα όμορφο πιάτο μπροστά από κάθε καλεσμένο, με την λινή πετσέτα και τα μαχαιροπίρουνα.\nΣτη μέση του τραπεζιού βάλτε τα φαγητά όμορφα σερβιρισμένα σε πιατέλες και όχι με τα αλουμινόχαρτα και τα σκεύη μεταφοράς.\nΦροντίστε να είναι παγωμένα τα ποτά και οι χυμοί σας.\nΣερβίρουμε τους χυμούς σε όμορφες κανάτες με μπόλικα παγάκια και φετούλες φρούτων ή και λαχανικών αντίστοιχα.\nΚαι πριν φύγετε, ελέγξτε ότι μαζέψατε όλα τα σκουπίδια και ότι οι σακούλες είναι στα αυτοκίνητα για να πεταχτούν στον πλησιέστερο κάδο απορριμμάτων.